ADULT LESSON April 16, 2017 Domingo sa Pagkabanhaw: Pagkabanhaw sa Matarong Daang Kasabutan: Daniel 12:1-3 1Ang anghel mipadayon pag-ingon, "Unya niadtong panahona, motungha si Miguel, ang gamhanang prinsipe nga maoy tigpanalipod sa imong katawhan. Unya moabot ang usa ka panahon nga hilabihan kalisod nga sukad masukad wala pa gayod mahitabo apan ang tanan sa imong katawhan nga ang ngalan gilista sa basahon sa Dios maluwas gikan niini. 2Ug daghan sa mga nangamatay nga atua na sa lubnganan mabanhaw ngadto sa kinabuhing dayon ug ang uban ngadto sa kaulawan nga walay kataposan. 3Ang mga maalamon mosidlak sama sa kahayag sa kalangitan ug kadtong nakakabig ug daghan ngadto sa pagkamatarong modan-ag hangtod sa hangtod sama sa mga bituon." Bag-ong Kasabutan: Juan 11:25-27 25Ug si Jesus miingon kaniya, "Ako mao ang pagkabanhaw ug ang kinabuhi. Ang nagtuo kanako, bisan tuod mamatay, mabuhi. 26Ug ang tanan nga buhi ug nagtuo kanako dili gayod mamatay. Mituo ka ba niini?" 27Ug siya mitubag, "Oo, Ginoo, mituo ako nga ikaw ang Mesiyas, ang Anak sa Dios nga gisaad nga moanhi sa kalibotan." Mga Taga-Roma 6:5 5Kay kon nahiusa kita kaniya diha sa iyang pagkamatay, mahiusa usab kita kaniya kon banhawon na kita ingon nga gibanhaw siya. Kinatibuk-ang panghunahuna: Kadtong nagpabilin nga matinud-anon hangtud sa katapusan dili gayud mahanaw kondili makabaton ug kinabuhing walay katapusan. Hamtong: Kadtong nagpabilin nga matinud-anon hangtud sa katapusan dili gayud mahanaw kondili makabaton ug kinabuhing walay katapusan. Pagpasabut sa Biblikanhong Teksto: Daniel 12:1-3. Sa kapanahonan diin ang libro sa Daniel gisulat, ang mga Hudiyo napailalom sa pagpanglutos ug pagpanglupig sa pagano nga hari. Usa kini sa mga gitawag nga Apocalyptic nga sinulat nga sagad milambo kon dunay krisis sa tanang matang. Ang mga sugilanon ug mga panglantaw sa unahan nga anaa sa libro gigamit aron sa pag-awhag o pagdasig sa mga katawhan sa ilang kapanahonan, maghatag kanilag paglaum nga moabot ang adlaw nga ang Dios magluwas sa iyang katawhan gikan sa mga tango sa ilang tigpanglupig. Ang deklarasyon sa pagtuo niini nga libro mao nga ang Dios magluwas niadtong mga katawhan nga nagtuo Kaniya bisan pa sa lainlaing pagpanghadlok ug kakuyaw nga ilang paga-atubangon. Bisan pa katong mga nawala na ug nag-antos pag-ayo sa malupigong mga kamot sa ilang tiglutos ipasig-uli ug tubsun sa Dios diha sa kahingpitan. Ilang madawat ang ganti para sa ilang matinud-anong pagsaksi ug mapadayonong pag-alagad sa Dios bisan pa sa mabangis ug malupigong pwersa sa pagpangdagmal nga ilang nasinati. Ang paglaum nagpabilin gihapon bisan ngadto sa mga gikatahapan nga nangalaglag diha sa taliwala sa mabug-at ug makapatay nga panghitabo.
John 11:25-27. Ang mga miyembro sa komunidad sa Johannine dili dawat sa mga manggiduhaduhaon nga mga mata sa lokal nga mga pangulo sa sinagoga tungod sa ilang pagtuo nga si Hesus ingon nga Mesias ug ug tigdala sa Gingharian. Ang mga pangulo sa Roma nagpadayag gihapon sa susamang kinaiya ngadto kang bisan kinsa nga nagdumili sa pagsimba sa emperor. Tungod sa maong kahimtang, ang magsusulat sa Juan nagsulat niini nga Ebanghelyo alang sa pag-dasig sa sa mga Kristohanong Hudiyo sa paglahutay sa mga hagit ug makahimo sa paghupot sa ilang pagtuo kang Hesus. Gitagaan og duso sa magsusulat nga si Hesus mao ang Pulong (Juan 1:1-18), ang tigdala sa mensahe ug nga ang paglimud kang Hesus paglimud usab sa Dios. Sa napa-ilalom ang mga magtutuo sa mga pagsulay, ang magsusulat migamit sa mahinungdanong punto alang sa pagdasig sa mga maminaw kaniya: anaay inila nga panghunahuna nga ang mga patay mabuhi pag-usab sa katapusang mga adlaw. Sa tinuod, ang paglaum sa pagkabanhaw natawo diha sa sitwasyon nga gipalibutan kanunay sa kasamtangang talan-awon sa kamatayon pinaagi sa ilang maglulutos. Gimantala kini ingon nga tubag sa usa ka nagtubo nga espiritu sa pagkawalay paglaum, pagkawaly paglaom ug kahadlok nga mawad-an sa kaugalingong yutan-ong kinabuhi. Gipamatud-an ni Hesus nga diha sa iyang kamatayon ug pagkabanhaw gipadayag ang kamatuoran nga ang pagkamatay alang sa katuyoan ni Hesus dili mopadulong sa kamatayon o pagkawala sa tanan kabahin sa kinabuhi sa mga matinud-anong martir. Usa kini ka lakang ngadto sa usa ka mas lawom nga kasinatian sa kinabuhi nga makahimo sa pagbuntog sa kahadlok ug sa pagkawalay paglaum sa kamatayon. Ang mamatay diha sa ngalan ni Hesus mao ang pagdawat sa tinuod nga bag-ong kinabuhi, kinabuhi nga walay katapusan diha sa iyang ngalan. Ang teksto naghulagway nga ang pagtoo kang Jesus mao lamang ang gikinahanglan nga paagi sa pagkab-ot sa pagkabanhaw. Kini nga pagkabanhaw mahitabo karon ug sa umalabot. Ang kapitulo 11:4, nagpadayag nga ang katuyoan sa pagkabanhaw ni Lazaro mao nga (v.4b) "...kapasidunggan ang Dios ... ug pinaagi niini kapasidunggan usab ang Anak sa Dios". Kini nga panghitabo nagpamatuod nga ang Dios diha kang Jesus mao ang Dios nga nagahatag sa kinabuhi ug dili Dios sa kamatayon. Kini mao usab ang usa sa pamaagi sa iyang mga tinun-an (v.15) ug sa mga dili-magtutuo sa pagtuo ni Jesus (v.42). Kadtong nakasaksi sa pagkabanhaw ni Lazaro mituo kang Jesus. Apan, ang mga Pariseo nga milimud ni Jesus ingon nga Mesiyas ug tigdala sa kinabuhi nagkahiusa sa paghimo sa usa ka plano sa pagpahilom kaniya. Sila ang naghikay ug nagplano alang sa kamatayon ni Jesus (b. 47-57). Kini nga hitabo nagpahayag sa duha ka klase sa mga tawo. Kinsa kadtong motuo ug adunay hugot nga pagtuo kang Jesus ingon nga dalan ngadto sa pagkabanhaw naghupot sa hugot sa ilang pagtuo bisan pa man sa nagkalain-laing mga hulga sa kamatayon nga ilang paga-atubangon. Apan, kadtong mga tawo nga milimud ug wala nag-ila sa presensya sa Dios diha kang Jesus mangita gayud og paagi aron sa paglaglag kaniya. Ang pagkabanhaw ni Lazaro nagpaila sa dili matugkad nga gugma sa Dios. Sa sukwahi, ang tinamdang kinaiya nga kasuko sa mga Pariseo naghulagway sa panginahanglan sa pagbaton og pagkabanhaw sa kasingkasing ug sa hunahuna. Ug kini nga matang sa pagkabanhaw mahimo lamang
makab-ot pinaagi sa pagsalig ug pagbaton sa tinuod ug hugot nga pagtuo sa Anak sa Dios. Roma 6: 5. Alang sa mga Judio, ang bunyag mao ang aktuwal nga paagi aron ang mga dili-Hudiyo makabig ngadto sa Judaismo. Kini nga buhat nagtapos sa pagwagtang sa gitawag nga "Hentil mahugaw" (Gentile Impurity). Pinaagi niini nga buhat, talikdan na sa usa ka tawo ang paganismo ug sala, ug magasaad siya sa pagtuman sa mga sugo sa Dios ug mamahimong bag-ong tawo subay sa mga balaod sa Hudiyo. Sa samang paagi, kinsa katong nahimong sumusunod ni Hesus kinhanglan hikalimtan niya ang iyang daan nga kaugalingon, pinaagi sa pakig-ambit sa kamatayon ni Kristo. Ang kamatayon niini nga konteksto wala magpasabot sa pulong nga katapusan sa kinabuhi. Nagpasabot kini sa pagsalikway sa unsa mang buhat sa pagpakasala. Nanginahanglan kini sa pag-usab, ug pagbag-o sa panglantaw ug kinaiya alang sa kaugalingon, sa uban, ug sa alang sa Dios. Giya alang sa mga Magtutudlo ug sa Uban pang mogamit niini nga pagtulon- an: Ang pagtuo sa pagkabanhaw ni Hesus mao ang pultahan nga nag-abli alang sa Kristohanong pagtuo. Ang pagtuo sa Islam nag-ila kang Hesus ingon nga propeta nga gikan sa Dios apan wala ilha ang iyang pagkabanhaw. Ang katawhan nga walay pagtuo naghatag dakong bili sa mga pagtulon-an sa pamatasan ug pamaagi sa kinabuhi apan nag-ila nga ang pagkabanhaw ni Hesus walay labut sa iyang nakab-ot ingon nga panag-ingnan sa maayong pamatasan. Ang ubang mga Kristohanon nagpahimutang sa pagkabanhaw ni Jesus ingon nga angkla sa ilang hugot nga pagtuo apan sa angay'ng higayon wala nila hatagig pagtagad ang mga pagtulon-an niya ingon nga propeta ug magtutudlo sa maayong pamatasan ingon man ang panag-ingnan niini pinaagi sa iyang kinabuhi. Kini nga matang ingon nga Kristohanon dili kaayo haduol sa kamatuoran kaysa sa mga dili-Kristohanon ug mga dili magtutuo sa unsa ang hinungdan sa pag-anhi ni Hesus. Sumala pa sa pagsaksi sa mga Apostoles, ang pagkabanhaw ni Hesus mao ang unang pagkabanhaw sa mga matarong. Ang pagtuo nga ang Dios nagluwas kang Hesus gikan sa Hades, ang kapadulngan sa tanang pamatasan, mao ang dako nga pultahon nga magdala sa mga magtutuo ngadto sa komunidad sa pagtuo sa mga Kristohanon. Apan ang kaayohan sa pagkabanhaw madapat tawo diin gipakamatarung (justification) sa Dios pinaagi sa pagtuo kang Hesu Kristo. Ang pagtulon-an sa Protestante nga "gipakamatarung pinaagi sa grasya sa pagtuo lamang" (sola gratia, sola fide) nag-antos sa hiwi nga pagsabot gikan sa panahon nga gipaila kini ni Martin Luther niadtong 16th century hangtod sa kasamtangan diha ubang komunidad sa mga Protestante. lamang ngadto sa mga Diha sa iyang nahiwi nga pagsabot, kini nga mahinungdanong baruganan sa Protestante nagamit ingon nga rason sa pagtangtang sa paghimo sa maayong buhat
gikan sa "balance sheet" sa Kristohanong pagtunhay. Sa sukwahi, sakto ang pagsabot sa mga Protestanteng repormador sa pagtulon-an ni Pablo nga ang pagkabanhaw nag-usab sa mga magtutuo gikan sa paturagas nga mahilayon (pagano) nga pagtunhay ngadto sa espirituhanong pamaagi sa pagkinabuhi. (Mga Taga-Roma 12; Mga Taga-Galatia 5). Ang punto nga ang pagpadulong ngadto sa matarung nga kinabuhi dili kasegurohan aron maangkon ang pagkabanhaw kondili usa kini ka timailhan nga kinaiya sa usa ka tawo nga nakadawat niini ingon nga gasa nga gikan sa Dios pinaagi sa pagtuo kang Hesu-Kristo. Ang pagkabanhaw dili lang puro gahom nga nagbuntog sa kamatayon kon kini moabot. Usa kini ka gahom sa bag-ong kinabuhi alang sa pagbuntog sa gahom sa pagkamakasasala diin ang pagpuyo ingon nga matarung diha sa makasasala nga kalibutan mahimong possible. Ang takos nga pagkamatarung (justification) pinaagi sa pagtuo mopadayon ngadto sa aktwal nga pagkinabuhi nga matarung hangtod sa katapusan sa kalibutanhong kinabuhi. Dinhi nahimutang ang kalainan sa walay katapusan nga kaluwasan: ang mga matarung lamang ang mabanhaw tungod kay nakadawat sila sa gasa sa pagkabanhaw, ilang gidaog ang pagkamakasasala ug busa nakahimo sila sa pagpuyo nga matarung. i. Mga Katuyoan Pagkahuman sa leksiyon, ang mga magtutuon gilauman sa paghimo sa mga mosunod: 1. Ipabati ang kalipay tungod sa pagkabanhaw ni Hesus diin ang gahum ug kagamhanan gihatag sa Ginoo. 2. Hinumdoman nga ang pagkabanhaw ni Hesus naghatag sa katawhan nga gihimong matarong ni Hesus atubangan sa Ginoo ang gahum sa bag-ong kinabuhi 3. Pamatud-an nga ang pag-ila nato sa pagkabanhaw ni Hesus diha sa Iyang lawasnong kamatayon mao ang sumbanan sa atong umalabot nga pagkabanhaw. 4. Makiglambigit diha sa bulohaton sa simbahan sa paghigugma alang sa uban ingon nga tubag sa gugma ni Hesus alang kanato. II. Panghunahuna: Kadtong nagpabilin nga matinud-anon hangtud sa katapusan dili mahanaw kondili makabaton sa kinabuhing walay katapusan. Material: The Holy Bible ( NRSV ) III. Mga Pagtulon-ang Kasinatian 1. Binuksang Pagsimba Oras sa Pag-Abi-Abi. Dawaton nga malipayon ang matag usa uban ang pag-ingon, " Happy Easter! Have a Blessed Ressurection Sunday!" 2. Binuksang Awit: " Christ the Lord is Risen Today " Christ the Lord is risen today, Allelluiah, Earth and Heavn in chorus say, Allelluiah Raise your joys and triumphs high, Allelluiah, Sing, Ye Heavn's and earth reply, Allelluiah! Love's redeeming work is done, Allelluiah! Fought the fight, the battle won, Alleluiah! Death in vain forbids Him rise, Alleluiah! Christ has opened paradise, Alleluiah! Lives again, our glorious King, Alleluiah! Where , O death , is now thy sting? Alleluiah, Once he died our souls to save. Alleluiah, Where's thy victry boasting grave? Alleluiah!
3. Binuksang Pag-ampo: Malipayon kaayo kami, Oh hinigugmang Ginoo niining Dominggo sa Pagkabanhaw! Salamat nga Imong gihatag kanamo ang Imong anak nga si Hesus, nga nagdala sa imong gahum ug kagamhanan. Salamat sa Iyang pagkabanhaw nga naghatag kanamo ug bag-ong kinabuhi. Salamat nga buhi si Hesus ug kanunay uban kanamo. Nagagahum kanamo nga mahimong tinuod nga simbahan, nagabuhat sa Imong bulohaton dinhi sa kalibutan ingon nga gihimo na kaniadto ni Hesus. Labaw sa tanan, Salamat kaayo sa Imong walay katapusang gugma. Kini among pag-ampo, Sa ngalan ni Hesus. AMEN. B. Pagpangandam Basahon sa klase ang teksto sa Daniel 12:1-3, Juan 11: 25-27 ug Romans 6:5 C. Oras sa Pagtuon Hisgutan ang mga kahimtang sa nagkalain-laing mga teskto sa Bibliya Daniel: Kini nga libro nasulat panahon nga ang mga Judio napailalum sa paglutos sa nagasakop kanila. Gigamit kini aron pagdasig sa mga katawhan ug hatagan sila ug paglaum nga usa ka adlaw, ang Ginoo motabang kanila. Bisan pa kadtong namatay na mabanhaw ug gantihan tungod kay nagpabilin silang matinud- anon diha sa pag-alagad sa Ginoo ug sa mga katwhan. Juan: Ang Ebanghelyo ni Juan nasulat panahon nga ang mga Kristohanon kaniadto nakaagom sa tumang paglutos ubos sa pagsakop sa Romanong gobyerno. Ang tagsulat sa Ebanghelyo ni Juan nagtinguha nga dasigon ang mga tawo nga magpadayon sa pagkamatinud-anon taliwala sa daghang mga kalisdanan. Ang pagsugilon mahitungod kang Lazarus nga nabanhaw gikan sa patay gilauman nga mopalig-on sa mga magtotoo panahon sa kasubo, kawalay-paglaum ug possible nga kamatayon. Ang mensahe ni Hesus, nga kadtong nituo kanako, bisan tuod ug sila mamatay, mabuhi, nagkahulogan nga ang kamatayon sa mga magtotoo mohatud ngadto sa bag-ong kinabuhi, walay katapusang kinabuihi sa ngalan ni Hesus nga gihumdoman ingon nga mga martir alang sa Ginoo ug sa Iyang katwhan. Ang katilingban sa Ebanghelyo ni Juan nagtuo ug nakabaton ug pagtuo diha ni Hesus taliwala sa mga dili maayong mga butang nga ilang giatubang. Diha ni Hesus, sila naluwas. Nahitabo kini tungod sa gugma sa Ginoo. Roma: Kini nga teksto naghisgut sa pagbiya sa mga butang sa makasasala, apil na ang hiwi nga sistema sa politika nga padayon nga naghikot sa mga katawhan sa Ginoo diha sa kalisud. Nagtawag kini ug kabag-ohan ug pagbag-o sa panglantaw ug panghunahuna ngadto sa matag usa, sa uban ug ngadto sa Ginoo. Naghisgut kini mahitungod sa pagkinabuhi sa bag-ong kinabuhi diha ni Hesus, mao kanang, kinabuhi nga nagkinabuhi alang sa uban. D. Pagpalalum/ Oras sa Pag-ambitay Hisgutan: 1. Sa atong kahimtang sa Pilipinas, unsa kaha ang mga paglutos nga giantus sa mga katawhan karon? 2. Paghatag ug example sa tawo o grupo sa mga tawo nga tumang nag-antus tungod sa pagbuhat ug unsay maayo ug makiangayon alang sa uban. 3. Unsa ang buhaton sa simbahan aron mahimong palatayanan sa gugma sa Ginoo ug luwasnong grasya alang sa Iyang katawhan?
E. Pagsuta sa Biblikanhong Kamatuoran Sa pagtuo sa pagkabanhaw ni Hesus nagkahulogan nga atong sundon giunsa pagkinabuhi ni Hesus, bisan ug possible kini nga nag-atubang sa mga pag-antus sama sa martyr. Dili lang igo nga nituo kita nga si Hesus namatay ug nabanhaw gikan sa mga patay. Ato usab buhaton ang gihimo ni Hesus samtang naglakaw Siya dinhi sa kalibutan. Mao kini ang kahulogan sa pagkalinuwas ug pagbaton ug bag-ong kinabuhi diha ni Kristo Hesus. F. Paggamit sa Biblikanhong Kamatuoran 1. Ipalista sa mga magtutuon ang mga makiangayon ug matarong nga butang nga gihimo ni Hesus panahon sa Iyang pagpangalagad. 2. Ipasulti kanila ang mga butang nga mahimo usab nilang buhaton unsa ang maayo ug makiangayon niining atong kasamtangang kahimtang nga mao ang tinuoray nga pagpaambit sa gugma ni Kristo ngadto sa uban. 3. Dasigon ang matag usa nga motugyan sa ilang mga kaugalingon alang sa mga programa sa simbahan nga tinuod nagbuhat sa kalihokan sa Ginoo alang sa katarong ug hustisya. 4. Kun wala man susama nga programa ang simbahan niini, hisgutan kun unsaon pagsugod ug paghimo kini nga mga plano. Bahinon sila sa pipila ka grupo. G. Panak-op nga Pagsimba 1. Awiton ang kanta, " Because He Lives " God sent His son, they called him Jesus, He came to love, heal and forgive, He lived and died to buy my pardon An empty grave is there to prove my Savior lives. Chorus: Because He lives, I can face tomorrow, Because He lives, all fear is gone, Because I know He holds the future And life is worth the living just because He lives. How sweet to hold a new born baby, And feel the pride and joy it gives, But greater still the calm assurance This child can face uncertain days because He lives. ( Repeat Chorus ) And then one day, I'll cross the river, I'll fight final life's war with pain, And then as death gives way to victory I'll see the lights of glory and I know He lives. ( Repeat Chorus ) 2. Kuhaon ang Offering plate uban ang pagkanta alang sa halad 3. Paampoon ang usa alang sa pagtak-op Hinugugmang Ginoo, Salamat sa Imong makanunayong pagtawag kanamo ingon nga Imong simbahan nga imong gitinguha nga mahitabo kanamo karon. Salamat sa Imong paghatag ug sakto nga ehemplo sa paghimo sa Imong bulohaton: si Hesus. Gamhi kami nga magpadayon sa pagkinabuhi nga bag-o diha ni Kristo , nga mao ang pagpaambit sa Imong gugma ngadto sa uban ug pagbuhat sa mga kalihokan nga gihimo ni Hesus kaniadto samtang nia pa Siya sa kalibutan, gialagaran ka ug ang Imong mga katawhan. Niining paagiha tinuod nga nakaambit kami diha sa Iyang pagkabanhaw. Panalangini kami samtang among buhaton ang among giplano ingon nga tinuod nga simbahan sa Imong pagkabanhaw. Sa ngalan ni Hesus, kami nag- ampo. AMEN.
April 23, 2017 Unang Dominggo sa Pagkabanhaw: "PAGPUGONG SA KAMATUORAN KABAHIN SA PAGKABANHAW" Daang Kasabutan: Jeremias 28:15-17 15Unya miingon ako kang Ananias, "Pamati, Ananias! Wala ka sugoa sa Ginoo ug gipatuo mog bakak kining katawhan. 16Busa nag-ingon ang Ginoo nga ipapatay ka niya ug sa dili pa matapos kining tuiga, mamatay ka kay gitudloan mo man ang katawhan sa pagsukol sa Ginoo." 17Namatay gayod si propeta Ananias sa ikapito nga bulan sa maong tuig. Bag-ong Kasabutan: Mateo 28:11-15 11Samtang nanglakaw ang mga babaye, pipila sa mga sundalo nga nagbantay sa lubnganan namauli sa siyudad ug gisuginlan nila ang kadagkoan sa mga pari sa tanan nga nahitabo. 12Unya ang kadagkoan sa mga pari nakigtagbo sa mga pangulo sa mga Judio aron pagplano sa ilang buhaton. Ug ang mga sundalo gihatagan nila ug daghang kuwarta 13ug giingnan, "Ipanugilon ninyo nga sa pagkagabii ang iyang mga tinun-an miadto sa lubnganan ug gikawat nila ang iyang lawas samtang nangatulog kamo. 14Ug kon kini mahibaw-an sa Gobernador, kami nay mag-igo pagsulti kaniya ug wala na kamoy angay kabalak-an." 15Gidawat sa mga guwardiya ang kuwarta ug ilang gituman ang gisugo kanila. Hangtod karon mao kini ang balita nga gipakaylap sa mga Judio. Pangkinatibuk-ang Panghuna-huna: Ang tubag sa mga anaa sa gahum kabahin sa pagkabahaw mao ang pagtabon sa kamatuoran niini pinaagi sa pagsulti og bakak ug pagpatay niadtong nituo sa pagkabanhaw. Adult: Ang tubag sa mga anaa sa gahum kabahin sa pagkabahaw mao ang pagtabon sa kamatuoran niini pinaagi sa pagsulti og bakak ug pagpatay niadtong nituo sa pagkabanhaw. Pagpasabut sa Biblikanhong Teksto Usa sa mga hagit nga gihatagan ni Propeta Jeremias ug daku nga pagtagad mao ang panghitabo sa presensya sa mga mini nga mga propeta. Si Jeremias nagpanulti sa nagsingabot nga pagkagun-ob gawas lang kon ang mga katawhan maghinulsol ug magbag-o. Ang iyang mensahe daku kaayo ang pagka-sukwahi sa mensahe nga gisulti sa mini nga mga propeta. Ang mga mini nga propeta nagpanulti nga mahimong malinawon sila sa ilang pagpuyo. Ang pagsaway ni Propeta Jeremias sa mga mini nga mga propeta atong mabasa diha sa Jeremias 14: 13-16 ug 23: 9-40. Ang mga propeta gitawag aron sa pagdala og mensahe sa Dios, bisan pa kon kini nga mensahe alang sa kalaglagan ug pagkagun-ob, kaluwasan o pagtawag kanila aron sa pagtuman sa sugo ug kabubut-on sa Dios. Dili sama sa mga mas inila apan mini nga mga propeta, nagwali lang sila kon unsa ang ganahan madungog sa mga tawo. Apan ang tinuod nga tigpamaba o mamumulong sa Dios mosulti gayud sa tinuod bisan pa kon kini dili makalipay ug mosulti bisan kon kini masakit pa nga kamatuoran.
Kini ang rason ngano nga ang mga propeta gisakit, gidakop, gipaantus sa mga bunal og usahay ang ilang kasakit hangtud pa gyud sa kamatayon. Ang kamatuoran, bisan pa kon kini dili makalipay sa mga katawhan apan kinahanglan gyud kini isulti ug ang tinuod lamang nga propeta ang makahimo niini aron kini maoy sundon sa mga tawo. Ang mga sundalo nga nagbantay sa lubnganan nahimon saksi sa pagkabuhi ni Jesus. Nahibalo sila kon unsa gyud ang nahitabo, apan mipili sila nga magpaka- hilom. Niadtong panahona, ang usa ka sundalo nga dunay pagabantayan mahimong masilotan sila kon pananglit mapamatud-an nga sila natulog samtang naa sila sa ilang trabahon ilabina kon sila nagbantay og usa ka patay sa usa ka tawo nga gisilotan pinaagi sa paglansang kaniya sa krus. Ang pangulo nga pari aduna usab siyay paagi sa pagtago sa kamatuoran - mahimong gamiton ang ilang gahum ug salapi aron ang mga sundalo dili gyud mosulti sa tinuod. Ang paggamit og suhol (o suborn) maoy usa ka galamiton sa mga gamhanan aron sa pagpahilum sa usa ka saksi. Ang kamatuoran dili gayud molutaw hangtud nga ang tinuod nga saksi magpabilin sa pagpakahilum. Sama usab kanato, ang kamatuoran dili gyud molutaw kon kita nagpabilin nga nagpakahilum. Ang kamatuoran magpabilin nga gilubong kon ang mga saksi magdumili sa pagbutyag niini bugti sa kantidad nga salapi nga gisuhol kanila aron tagoan ang kamatuoran. Dinhi niining kahimtanga, makaingon kita nga ang kamaturaon mahimong ibaligya ug paliton aron kini magpabilin sat ago ug dili gayud mahibaw-an sa tanan. Ang estorya sa pagkabanhaw ni Jesus maoy pagpamatuod kabahin sa kamatuoran sa Dios, nga bisan pag dunay naningkamot nga kini dili mabutyag ug magpabilin sa tago, apan molutaw gyud ang tinuod. Milutaw ang kamatuoran niini tungod kay ang gahum sa Dios mas gamhanan man kaysa bakak ug mga paglimbong. Ang paglimod sa kamatuoran diha sa teksto sumala ni Jeremias sama ra sa pagsupak sa tawag sa usa ka tinuod nga propeta. Ang pagtago sa kamatuoran bugti sa salapi maoy paglubong sa unsa man ang tinuod. Apan, ang kamatuoran sa hitabo sa pagkabanhaw tinuod gyud ug labihan ka gamhanan. Wala pay gahum sa kalibutan nga makapugong niini aron dili mahibaw-an sa tanan ug wala pay usa ka tawo nga makapahunong sa makapadasig nga epekto sa pagkabanhaw nga iyang bation bunga sa iyang pagtuo sa katinuod niini. KAUBANG GIYA ALANG SA MGA MAGTUTUDLO UG UBANG TIGPASAYON Ang sayop nga binuhatan o kriminalidad (sala sa pagpatay), kanunay pagasundan og usa ka buhat pagtabon o tumo-tumo nga sugilanon aron sa pagtuis o paghimo sa tinuod nga bakak. Niini nga sitwasyon, ang kamatuoran mahimong mapugngan nga molutaw apan dili gayud kini mamatay. Mahimong kini nga kamatuoran magpabilin diha sa kahiladman sa kasingkasing ug hunahuna sa tawo nga buot motago niini apan moabut gyud ang panahon nga kini mogawas. Ang mga nangulo sa gahum sa mga Hudiyo ug sa Roma nakigkunsabo aron ilang ilubong ang kamatuoran kabahin ni Jesus apan kini nga kamatuoran gihimong buhi sa mga saksi ug sila misulti niini sa walay kahadlok ug tuod man, sa insakto nga panahon nakapausab sa gamhanang nasud sa Roma. Ang makasaysayanong kamatuoran kabahin sa pagkabanhaw nagpadayon pa karon nga gidibatihan ilabina sa hisgutanan sa pagpamatuod niini sa Science. Apan bisan paman kon unsa ang mahimong hukom nila niini, usa lang ang mahimo nato nga
masulti - nga aduna pa gihapoy pagkulang ilabina kon unsaon sa pagpamatuod ang mga nakita, nasaksihan ug nasinati sa mga disipulo sa nabanhaw nga Ginoo. Ang kahibalo kabahin sa pagkabanhaw ni Jesus usa ka Espirituhanong gasa gikan sa Dios nga unang nadawat sa mga disipulo ug gipasa ngadto sa Iglesya ug sa mosunod nga mga henerasyon. Sa kada yugto sa kapanahonan, ang Iglesya adunay buluhaton sa pag-bag-o sa kamatuoran kabahin sa pagkabanhaw ni Jesus. Kauban niini mao ang pagpukaw sa matag sakop sa Iglesya nga mohalad sa ilang kinabuhi aron sa pagmantala ug pagkinabuhi sa mensahe niini. Ang matag kamatuoran, apil na niini ang ginaingon nga "universal truth", nakagapos sa particular nga panahon ug kutura ang pagpamatuod niini. Aron mahimo kini nga buhi ug dunay kalambigitan sa kasamtangan nga kahimtang, kana nga kamatuoran kinahanglan nga mohatag usab og tubag sa mga pangutana sa katawhan. Ingon nga Espirituhanong kamatuoran, ang pagkabanhaw ni Jesus dili lang ilhon nga karaang bahin sa kasaysayan, kondili kinahanglan nga adunay makanunayon ug mahinungdanon nga paglambigit niini diha sa kasamtangan nga kasaysayan sa mga katawhan. Kini mao ang tahas sa Iglesya. Dili gyud siya magpakahilum, kondili, magpadayon sa pagtudlo niini nga mga kamatuoran. Alang sa Iglesya, ang pagmatuod sa ka-tinuod sa kasaysayan ug mensahe sa pagkabanhaw ni Jesus makita gayud diha sa mga nagmatinud-anon ug ingon man sa kalidad sa ilang panagdugtongay. Ang pagkabanhaw ni Jesus tinuod ug kinahanglan nga kini nagapakita og mga buhing timailhan diha sa kinabuhi sa mga magtutuo. Kay bisan pag moingon kita nga nabuhi si Jesus apan ang mga magtutuo walay kadasig sa paghupot og paglaum sa kinabuhi taliwala sa mga problema ug kamatayon, mahitabo gyud nga walay usa nga motuo sa balita nga si Jesus nabuhi. Tinuod gyud, nga sa pagkakaron bisan pa nga nagkadaghan ang mga tinuohan, wala nay mga lihok nga buot mopahunong sa pagtuo kabahin sa buhi nga Jesus. Ug kon duna may mangahas sa paghimo niini, mahimong dili siya magmalampuson ilabina kon siya gikan ra usab mismo sa sulod sa Iglesya. Objectives: Sa pagkahuman sa sesyon ang mga magtotoon gipaabot nga: 1. Ikompara ang sayop nga panagna nga gihimo ni Hananiah sa sayop usab nga testimony gihimo sa mga gwardya mahitungod sa pagkabanhaw. 2. Ihulagway ang kaimportante sa pagsulti sa tinood ilabina sa maayong balita. 3. Moapil sa mga kalihokan sa Iglesia sa pagsangyaw sa kamatuoran. II Concept: Ang tubag sa mga anaa sa gahum kabahin sa pagkabahaw mao ang pagtabon sa kamatuoran niini pinaagi sa pagsulti og bakak ug pagpatay niadtong nituo sa pagkabanhaw. Materials: Bible, pens and notebooks/ journals III. Kasinatian sa Pagkat-on: A. Opening worship 1. timbayaha sila sa ilang pag-abot samtang mag-awit ug " Jesus is alive, hallelujah! Dasiga sila sa pagtimbaya niini nga paagi. 2. Awita: Ho ho ho hosanna Ha ha ha hallelujah He he he he saved me! Ive got the joy of the Lord! ( repeat songs) 4. Pag-ampo: +++
O Dios salamat niini nga domingo sa imong pagdala kanamo sa Sunday School aron sa pagkat-on kanimo ug sa Ginoong Jesus. Andama ang among mga hunahuna ug kasingkasing sa pagdawat sa kamatuoran mahitungod sa pagkabanhaw ni Jesus. Tabangi mi sa pagsulti niini sa pulong ug sa buhat ingon nga imong tinood nga propeta sa among panahon. Giyahi mi sa pagsulti sa kamatuoran sa tanang panahon ug sa pagpakita sa imong gugma sa uabn. Sa ngalan ni Jesus. Amen. B. Pagpangandam Ipabasa ang Jeremiah 28:1-17; Mateo 28:1-15 C. Oras sa pagkat-on Andam kini nga table diha sa papel ug ireproduce ni, o isulat sa board ug ipakopya sa ilang notebook. Ipa fill up nila ang table. Sayop nga tagna ni Hananiah Testimonyo sa mga gwardiya 1. Unsa ila gisulti ? 2. Unsa diay ang nahitabo? 3. Unsa ni nga panagna positibo ba o dili? D. Pagpalalom/ pagpaambit: Discuss: 1. Si Hananiah naghimo ug panagna (nagsulti ug kalinaw ug kabag-0han) pero dili kini tinood. 2. Ang mga guwardya naghimo dili mao nga testimony. 3. Unsa ang epekto sa dili pagsulti ug tinood, ilabina sa kahimtang sama sa duha ka texto nato. E. Pagdiskobre sa kamatuoran sa Biblia Isulti: Bisan pa ug mosulti ta ug maayo o dili pero kon kini dili tinood dili gyud kini makatabang. Ang matuod nga propeta nagasulti o nagapadayag sa mensahe sa kamatooran gikan sa Dios bisan unsa pa kini positibo o dili, ingon nga tinood nga kristohanon, kinahanglan andam kita sa pagsangyaw sa maayong balita sa pagdaug ni Jesus gikan sa kamatayon, ingon nga tinood nga kristohanon mosunod kita sa Ginoo sa kinabuhi nga Makita sa pulong ug sa buhat. F. Paggamit sa biblikanhong kamatuoran Discuss: 1. sa panahon nato karon unsay mga bakak atong madungog sa mga tawo o agensya nga anaa sa gahom. 2. Unsa ang tinood sa bakak nga atong nadungog? 3. Unsay mabuhat sa Iglesia aron mahimo kita nga tinood nga propeta sa atong panahon ug mahimong tinooray nga sumusunod ni Jesus? G. Closing worship 1. "I Would Be True" I would be true for there are those who trust me.I would be pure for there are those who care.I would be strong for there is much to suffer.I would be brave for there is much to dare.I would be brave for there is much to dare. I would be friend of all the foe, the friendless.I would be giving and forget the giftI would be humble for I know my weakness. I would look
up and laugh and love and live.I would look up and laugh and love and live. I would be prayerful through each busy moment.I would be constantly in touch with God.I would be tuned to sense God's slightest whisper. I would have faith to keep the path Christ trod. I would have faith to keep the path Christ trod. Amen. 2. Maghalad samtang nag-awit. 3. Pag-ampo: O Dios salamat sa pagtudlo kanamo karon ug sa matg-gutlo sa among kinabuhi. Gamhi kami nga mahimong propeta sa among panahon nga nagasangyaw sa kamatuoran, bisan kon kini makasakit kanamo ug sa uban. Tabangi mi sa pagsulti sa kamatuoran nga si Jesus nabuhi. Hinaot nga si Jesus Makita sa among kinabuhi kanunay samtang nagapaningkamot kaming mahisama kaniya. Sa iyang ngalan kami nag-ampo. Amen April 30, 2017 2nd Dominggo pagkahuman sa Pagkabanhaw: Gutlo sa mga Tawhanong Kaluyahon Daang Kasulatan: Ikaduhang Samuel 21:10 10 Unya si Rispa nga anak ni Aia mikuhag sako ug naghimog pasilonganan ibabaw sa dakong bato ug didto siya mipasilong sukad sa ting-ani hangtud sa ting-ulan. Wala niya tugti nga makatugpa sa mga patayng lawas nga gibitay ang mga langgam sa adlaw o ang mga mananap sa gabii. New Testament: Markos 16:1-8 sa paglabay sa adlawng igpapahulay namalit ug pahumot sa Maria Magdalena, si Maria nga inahan ni Santiago ug si salome aron idihog sa lawas ni Jesus. Us sayo kayo sa dominggo sa buntag sa misubang na ang adlaw miadto sila sa lubnganan samtang sila naglakaw nag-ingnanay sila; kinsa may ato nga paligiron sa bato aron pag-abli sa lubnganan? (Dako kaayo kining batoha) unya sa paglantaw nila ilang nakita nga naligid na ang bato nga gisera sa lubganan. Busa nanulod sila sa lubnganan ug nakita nila didto ang usa ka batan-ong lalaki nga naglingkod sa tuo nagsul-ob ug taas ug puting sapot ug nangalisang sila. Apan miingon siya kanila, ayaw kamo kahadlok: nangita kamo kang Jesus nga taga Nazaret, ang gilansang sa krus- wala na siya dinhi- nabanhaw siya! Tan-awa ang ilang gibutangan kaniya. Lakaw kamo ug suginli ang iyang mga tinun-a, lakip si Pedro nga si Jesus nag-una kaninyo sa Galilea; didto inyo siyaang hikit-an Kinatibuk-ang Panghunahuna: Pagkahuman nga namatay si Hesus, ang mga disipulo nakasinati ug kaluyahon sa pagtoo- ang gutlo sa pagsubo, kalibog, kahadlok, kasilo ug kawalay-pagtuo. Kini nga kasinatian dili sala, apan kinahanglan pagadawaton ug ipaabot ngadto sa Ginoo. Hamtong: Pagkahuman nga namatay si Hesus, ang mga disipulo nakasinati ug kaluyahon sa pagtoo- ang gutlo sa pagsubo, kalibog, kahadlok, kasilo ug kawalay- pagtuo. Kini nga kasinatian dili sala, apan kinahanglan pagadawaton ug ipaabot ngadto sa Ginoo.
PAGPASABUT SA BIBLIKANHONG TEKSTO 2 Samuel 21:10- Adunay tulo ka tuig nga tinggutom sa panahon ni David ug nangutana siya sa Ginoo unsay hinungdan niini. Si Saul gisultihan nga ang hinungdan sa kagutom kini tungod kagustohan ni Saul nga mawala ang mga taga Gibeon ug nakasupak kini sa kasabotan ni Josue tali sa taga -Gebion (Josue 9). Sa kagustohan nga mawala ang tunglo nga gidala tungod sa gibuhat ni Saul batok sa taga -Gebion, si David nangutana kanila kon unsaon niya pag-ayo sa nagubang relasyon tali kanila. Ang mga nabiling taga -Gebion nangayo ug pito ka lalaki nga anak ni Saul aron bitayon hangtod mamatay. Bitayon sila sa taga - Gebiah - ang lugar nga didto nagtubo ni Hari Saul. Nagpili si David ug pito ka lalaki ug ang duha niini anak ni Rispa, ang puyopuyo ni Saul, apan wala siya'y gahom o katakos sa pagluwas sa iyang ang mga anak gikan sa pagbitay. Sumala sa gipakita sa teksto, ang mga puyopuyo walay gahom sa pagdepensa ug pagdumili sa gusto sa hari. Kini nga sugilanon nagpakita sa duha ka importanteng kamatuoran: Una, adunay anaa sa gahom nga naggamit sa ilang awtoridad aron sa paghukom sa kinabuhi sa uban. Ikaduha: anaay mga yano ug inosente nga mag-antos tungod sa sayop nga nabuhat sa mga anaa sa gahom. Nagapakita lang kini nga adunay kinabuhi nga nausik tungod sa sayop nga nahimo sa anaa sa gahom nga mao si Saul. Si Rizpah wala nay nabilin sa iyang kinabuhi, nag-inusara na lang siya. Niadtong panahona ang anak nga lalaki importante kaayo sa tagsatagsa ka panimalay ilabina sa mga inahan nga byuda. Unsaon nalang sa pagkinabuhi ni Rizpah kon wala nay nabilin sa iyaha? Nagbangotan siya sa kamatayon sa iyang mga anak kinsa mga inosente ug gisakripisyo aron maayom-ayom ang nagubang relasyon tali sa gingharian ni David ug sa taga Gibeon. Apan ang byuda susama ni Rizpah nagasalig sa iyang mga anak sa ilang suporta. Ang kinabuhi ni Rizpah natapos uban sa kamatayon sa iyang mga anak, pero ingon nga mahigugmaon nga inahan, iyang gibantayan ang mga patayng lawas sa iyang mga anak gikan sa mga mangtas nga mananap. Gisakripisyo ni David ang pito ka kinabuhi aron lang mauli ang nagun-ob nga relasyon tali sa iyang gingharian ug sa taga Gibeon. Si Rizpah naghimo alang sa kaayohan sa iyang mga anak, iyang gibantayan ang ilang patayng lawas gikan sa mangtas nga mananap. Dinhi, ang tawhanong kahuyang nga gisuportahan sa kultura o mga buhat nga mao nay naandan (culture) sa makadaghan nakahimo kini og mga kahimtang o sitwasyon nga mas naghimo pang biktima niadtong kabus ug sinalikway na sa katilingban. Apan bisan pa niiini nga kahuyangon aduna pa gihapoy mitumaw nga dili mapugngang paghigugma sa usa ka inahan ngadto sa iyang anak nga nabiktima. Ug mao kini nga gahom ang nagsangkap nato ug paglaom bisan sa labing pait ug dili tawhanon nga panghitabo sa katilingban. Markos 16:1-8: Kini nga libro ni Markos gisulat alang sa mga Kristohanon sa Roma sa panahon nga labihan ang mga paglutos sa Roma ngadto sa mga Kristohanon niadtong mga tuig 64 CE (Common Era). Kauban niini nga kamatuoran ang magsusulat nag-dasig sa mga magtutuo sa ilang padayon nga pagtuo kang Jesu- Cristo ug sa pagpahinumdom kanila nga ang mga dili mapugngan nga mga pag- antos kabahin kini sa pagkahimo sa usa katawo nga mahimong matinud-anong alagad ni Jesus. Gihatagan ug kabug-aton sa libro sa Markos nga ang Dios namati sa ilang mga pag-ampo ug ang Dios naglihok pinaagi sa ilang pagsaksi ug pagtoo. Ang patay kasagaran dihogan ug lana ug waswasan ug tubig ayha pa ilubong. Si Jesus namatay sa biernes sa wala pa ang adlawng igpapahulay, busa ang pagdihog wala mahinayon. Sa bersikulo 7 ang mga babaye nga disipulo gisultian ug gisugo nga "mopadala sa mensahe ngadto sa mga disipulo..." apan sa bersikulo 8, ang mga babaye "nangahadlok, gikulbaan ug nalisang." Masabot kini tungod sa
tinan-awan sa katilingban nga ilang giatubang. Ang mga babaye nahadlok tungod kay si Jesus ang ilang agalon gidakop ug gilansang sa mga Romanhon. Karon, ang ilang hinanali nga giatubang mao ang pagpanalipud sa ilang kaugalingon aron dili sila madakpan kay kini man ang kasagarang resulta tungod sa ilang pagtuo kang Jesus. Ang mga babaye giingnan sa anghel nga ingnun ang mga disipulo nga magkita sila didto sa Galilea. Nganong sa Galilea man? Tungod kay didto man sa Galilea misugot ang mga tinun-an ni Jesus nga mosunod kaniya. (Markos 1:16-20). Human sa pagkabanhaw ni Jesus gusto niya makigkita sa iyang mga tinun-an pag-usab sa Galilea tungod kay usa kini ka lugar diin ilang makaplagan ang kalinaw sa hunahuna ug pagbati, ang lugar diin makapamalandong ang mga disipulo ug maka-bag-o sa ilang panaad sa pagsunod kang Jesus. Ang original nga katapusan sa libro ni Markos mahimong dili kaayo maayo ug dili kaayo makahatag og kadasig, apan kabahin kini sa estilo sa magsusulat tungod kay buot niya ipakita ang kalainan niini sa ubang sinulat, ug maghimo kini sa iyang mga magbabasa nga ila usab nga ibutang ang ilang kaugalingon niadto nga mga panghitabo. Ang kababayen-an nahadlok sa pagsulti tungod sa padayon nga paglutos sa mga magtotoo. Ang magsusulat nagpresenta sa usa ka tinooray nga pagbati sa nahadlok nga magtotoo. Ang kalit nga pagtapos nagatawag nato sa pagsabot sa kakusog sa panginahanglan aron kita mahimong tinood nga sumusunod ni Jesus. Busa, kita usab gidasig sa pagbalik sa atong tagsatagsa ka Galilea sa panahon nga ang atong pagtoo daw nagaka-hanap na tungod kay kini gidag-uman sa mga kabalaka sa kinabuhi. Ang teksto nagtawag nato sa pag-apil pagsaksi sa mensahe nga si Jesus nabanhaw. Ang Dios sa kinabuhi, nibangon taliwala sa mga paglutos ug diha sa mao nga mga sitwasyon siya nagadapit kanato sa pag-uban kaniya bisan asa aron sa pagmantala sa Maayong Balita (nga mao si Jesus ug ang maayo nga balita sa iyang pag-abut sa kalibutan - kinabuhi, pag-alagad, kamatayon ug pagkabanhaw). GIYA ALANG SA MGA MAGTUTUDLO Sa pagsunod kang Jesus nga gihukman sa kamatayon, ang mga tinun-an pirting guola. Misulod sila sa Jerusalem nga puno sa pagsalig nga ang ilang nasod hapit na makaangkon sa kalingkawasan ug maluwas na gyud gikan sa ilang gikasilagan nga mga Romanhon ug mga pangulo sa mga Hudiyo. Ang nasod anaa nay hari nga nabansay gikan sa kaliwatan ni David. Unya ilang nakita nga ang ilang gituohan nga hari nagbitay na ug gilansang na sa krus. Busa ang ilang tanang damgo ug kalipay mibalik sa pagka-hagba. Wala na! sulod sa ilang kasingkasing, hunahuna ug sa ilang pagtuo, wala nay makahaw- as nila gikan sa maong pagbati. Nawad-an sila ug hinigugma. Ang pagpangita ug kalingkawasan sa daghang kaliwatan sa kalit lang nawala. Ang pagtuo nila ni Jesus, ang ilang Mesiyas, gisulayan pag-ayo. Niini nga yugto, ang ilang pagtuo nagpakyas nila. Unsa bay mahitabo sa katawhan kon ang pagtuo mahagba? Kini nga kahimtang sa panghuna-huna daw imposible nga mahitabo ngadto sa mga Pilipino nga mga relihiyoso sa nagkalain-lain nga ang-ang ug kahimtang. Kon daw wala nay paglaum, sa katapusan anaa pay Dios nga atong kapasilongan. Apan kon kini nga katapusang nahibilin nga pagtuo mawala pa gyud ug dili na nato makaya sa pagpangita, unsa naman lang ang mahibilin kanato? Kini maoy mahimong tawgon nga "lacuna" - ang pagkawala sa pagbati nga mopadayon sa kinabuhi ug paglungtad diin ang anaa sa atong atubangan mao ang PAGKA- WALA (nothingness) u gang tanan kanato nahurot na sa pagka-wala. Mao kini ang sitwasyon nga mahitabo sa usa ka magtutuo kansang pagtuo nagpakyas kaniya. Niana nga sitwasyon, posible ang katawhan mobalhin sa ilang pagsalig ngadto sa laing tinubdan uban sa usa ka simple nga rason nga walay usa nga molungtad sa taas-taas nga panahon nga dili nalang magbaton og pagtuo. Ang unang mga magtutuo sa Dios mahimong mosalikway sa
Dios ug mahimo sila nga "atheists" o walay pagtuo sa Dios - ug ilang ibalhin ang ilang pagsalig diha sa pangka-libutang prinsipyo ug mga balaod nga naga-dumala sa mga paagi sa dagan sa kasaysayan. Ang pagka-walay pagtuo sa Dios (Atheism) maoy usa ka porma sa pagtuo ug dili kini resulta sa usa ka masusi nga paghunahuna - nga diha sa mga panghitabo walay igong ebidensya nga ika-pakita. Sa mas lapad nga pag-ila, ang kinaiyahan ug labaw pa ang mga kinaiya diha kasaysayan nagpabilin kini nga hanap ubos sa mga tawhanong pagsusi. Apan atong angay mahibaloan, nga ang dagan sa kinaiyahan ug kasaysayan nagasilbi na kini nga giya sa pagtuo diha sa kadaghang katawhan nga nangita sa kamtauoran. (Atheism is actually a form of faith rather than a result of rational thinking in that there is no evidence to show that these principles and laws lie underneath nature's course or that of history. By and large, nature's and even more of history's behavior remain opaque to human scrutiny. And yet what is known of nature and history has served as a sort of guiding faith to many a human quest.) Sa unang dekada, ang pagkawalay-pagtuo sa Dios o (atheism) dili pa maoy angay nila pillion. Ang ilang mahimong pilian mao ang posibilidad mobalik sila sa traditional Judaism o dili ba kaha ngadto sa nagkalain-laing relihiyon sa Griego. Pero si Jesus nagapakita kanila nga ang traditional nga Judaism nakulangan sa pagtagbaw sa ilang espirituhaong kauhaw. Ug dinhi ilang nakita nga walay laing pagtuo nga maka-puli sa pagtuo nga gitudlo ni Jesus kanila. Tungod kay wala silay laing kapaingnan, ang mga disipulo misinati og hilabihang crisis sa pagtuo ug paglungtad. Ang nasinati sa mga disipulo nga mao ang pagkawalay pagtuo mao ra usab ang yugto sa pagkahimugso pag-usab sa ilang pagtuo (rebirth of faith). Ang Dios wala nag-isip nga ang maong crisis mahimo nga sala nga dili gayud mapasaylo kondili nahimo kining kahigayonan sa espiritohanong paglambo. Ang Dios miila sa ilang pagkamatinud-anon pinaagi sa iyang pagbanhaw ni Jesus ug pagpakita kanila sa nabuhi nga Jesus diha sa iyang himaya. Ang nabanhaw nga Ginoo nibalik sa pagtagbo nila, naggakos nila sa ilang dili hingpit nga pagtoo ug nagsugo kanila sa pagpakaylap sa bag-o nga pagtuo taliwala sa mga kaluyahon niini. Ang pagtuo sa iglesia ug sa tagsatagsa ka tumotuo dili malikayan nga matakdan kini nga pagka-makasasala sa kalibutan. Makaangkon lamang kini sa pagka-hingpit kon kita mahiusa kauban ni Jesus sa kahingpitan sa iyang himaya. Sa pagkakaron ang panaw sa atong pagtoo nagsubay sa dili tul-id ug dili hapsay nga dalan. Pero motubo kini kauban sa matag krisis o kalisdanan nga paga-abutangon tungod kay si Jesus nagsaad man, "ako mag-uban kaninyo hangtod sa kataposan sa kalibotan." I. Mga Katuyoan Sa katapusan sa pagtuon, ang mga magtutuon gilauman nga makahimo sa mga mosunod: 1. Pagpadayag sa pagtoo diha kang Kristo Hesus ilabi na sa mga panahon sa pagsubo 2. Pagpaambit sa mga personal nga kasinatian sa dihang mabati nila ang presensiya sa Ginoo 3. Paghulagway sa mga pagbati ni Rizpah sa dihang gipatay ang iyang mga anak nga lalaki ug ang mga kababayen-an nga wala nakakita ni Hesus diha sa Iyang lubnganan 4. Paghunahuna ug pagkompara sa mga pagbati sa mga kababayen-an diha sa mga teksto sa Daan ug Bag-ong Kasulatan. 5. Pagresolba nga dalhon ang tanan nilang mga kasubo diha kang Hesus pinaagi sa pag-ampo. 6. Pakiglambigit diha sa bulohaton sa pag-atiman sa mga karnero sa simbahan.
II. Panghunahuna: Pagkahuman sa pagkamatay ni Hesus, ang mga disipulo nakasinati sa kaluyahon sa pagtoo- ang gutlo sa pagsubo, kalibog, kahadlok, kasilo ug kawalay-pagtuo. Kini nga kasinatian dili sala, apan gikinahanglan nga pagadawaton ug dalhon ngadto sa Ginoo. Materials: The Holy Bible (NRSV) Learning Time Table III. Mga Pagtulon-ang Kasinatian A. Binuksang Pagsimba 1. Oras sa Pag-abi-Abi. Pangumostahon ang matag magtutuon uban ang gugma sa ilang pag-abot. Pangutan-on ug unsay ilang gibuhat ug paminawon ug maayo kun unsaon nilan pagtubag. 2. Awiton " I Would Be True " 3. Binuksang Pag-ampo: Mahigugmaong Ginoo, salamat kaayo niining matahum nga kabuntagon nga Imong gihatag kanamo ug alang niini nga adlaw diin ikaw gayud ang naghimo. Salamat kaayo sa imong pagdala kanamo sa Sunday School. Salamat kaayo alang sa atong mga magtutudlo, mga higala, among pamilya ug ang among mga minahal. Labaw sa tanan, Salamat kaayo tungod kang Hesus ug salamat kaayo sa imong gugma nga nagpalahutay kanamo sa matag adlaw. Ilabi na sa mga oras sa kasubo. Salamat kaayo nga kanunay Ikaw nga kauban namo. Hinaut nga kanunay namo mabati ang Imong presensiya uban namo, bisan tuod ug naninguha kami nga mahimong Imong presensiya ngadto sa uban nga labing nagkinahanglan kanimo. Sa ngalan ni Hesus, AMEN. B. Pagpangandam Ipabasa sa tibuok klase ang teksto sa Ikaduhang Samuel 21:10 Ug Mark 16:1-8 C. Takna sa Pagtuon Unsa ang iya o ilang mga kasinatian sa kasubo? Giunsa niya o sila pagdala niini? RIZPAH Mary Magdalene, Maria nga inahan ni James, Salome Madawat kaha ang iya o ilang tubag? Kung Oo, ngano, kung dili, ngano? D. Pagpalalum/ Oras sa Pag-ambitay Hisgutan 1. Kung makadungog ta ug dili maayo nga balita, unsay atong bation? 2. Kung makadungog ta ug maayo nga balita, unsay atong bation? 3. Kung kita maguol, unsa man ang makapalipay nato? 4. Kung kita malipay, unsay atong buhaton?
E. Pagsuta sa Biblikanhong Kamatuoran Sa kasakit ug kasubo, usa gihapon ka tawhanon nga kinaiya nga ang gugma magpabilin sa pagsidlak. Mao kini nga gahum sa gugma nga nagdala ug paghupay ug kalig-on, unya paglaum, ug mahitabo ang kalipay. F. Paggamit sa Biblikanhong Kamatuoran Pangutana: Kanus-a nimo nabati nga ang Ginoo uban kanimo? Pasultihon ang mga magtutuon kabahin sa ilang mga kasinatian nga nabati nila nga kauban ang Ginoo. Pangutana: Kung ang imong higala o minahal naguol, unsa imong buhaton? Dasigon ang matag usa nga mag-ampo alang sa matag usa ug magpakita ug gugma ug pagpakabana alang sa uban, ilabi na niadtong naguol ug nagsubo, makiglambigit diha sa bulohaton sa pagbantay sa mga karnero diha sa simbahan. G. Panak-op nga Pagsimba 1. Panak-op nga Awit: " I Would Be True " 2. Kuhaon ang halad 3. Panak-op nga Pag-ampo: Hinigugmang Ginoo, salamat kaayo sa imong paghatag kang Jesu- Kristo nganhi kanamo. Nagatuo kami nga Siya buhi. Nagatuo kami nga Siya nagpuyo sulod kanamo. Palihug tabangi kami nga makakita ang uban kanimo pinaagi sa among kinabuhi, ilabi na sa among pagpaambit sa imong gugma ngadto sa uban. Tabangi kami nga mahimo pa nga mas mahigugmaon, ilabi na niadtong nag-inusara ug naguol. Gamhi kami nga mahimong mga magbalantay sa karnero alang sa matag usa. Magtinabangay sa usag-usa, ilabi nga nagkinahanglan kita ug labaw sa matag usa. Panalangini kami niining tibuok nga semana, sa among pagtuon, trabaho ug pagbuhat sa among pag-alagad diha kanimo. Kini amo nga pag-ampo, Sa ngalan ni Hesus. May 7, 2017 Ikatulong Domingo human sa Pagkabanhaw: Ang pagpakita ni Hesus ngadto kang Maria Magdalena Daang Tugon: 2 Mga Hari 7:7-20 7Busa sa pagkakilomkilom na, nanagan sila ug gipamiyaan nila ang ilang mga tolda, mga kabayo, mga asno ug ang ilang kampo nga wala gayod maunsa. 8Sa pag-abot niining mga sanlahon sa kampo, nanulod sila sa usa ka tolda. Nangaon sila ug nanginom ug gidala nila ang mga plata ug bulawan ug mga bisti ug nanglakaw sila ug gipanagoan nila kini. Unya namalik sila ug misulod sa laing tolda ug gipanguha nila ang mga butang ug ila usab kining gitagoan. 9Unya nag-ingnanay sila, "Dili husto ang atong gibuhat. Kining adlawa, adlaw sa maayong balita. Kon magpakahilom lamang kita ug magpaabot hangtod mabuntag, hisakpan kita ug silotan busa mangadto kita sa hari ug suginlan nato siya." 10Busa nangadto sila ug gitawag nila ang mga guwardiya sa ganghaan sa siyudad ug giingnan, "Nangadto kami sa kampo sa taga-Siria ug wala kami nakita ug nadungog didto gawas sa mga kabayo ug sa mga asno nga gipanghigot ug sa mga tolda nga nagtindog nga wala maunsa." 11Unya namalita ang mga guwardiya sa ganghaan ug gisugilon nila kini sa hari. 12Unya ang hari mibangon bisag gabii pa ug miingon sa iyang mga opisyal, "Suginlan ko kamo sa laraw sa taga-Siria batok kanato. Nasayod sila nga wala kitay pagkaon busa nanggawas sila
sa ilang kampo aron pagtago. Naghunahuna sila nga iniggawas nato sa siyudad, dakpon kita nila ug ilogon nila ang siyudad." 13Usa sa iyang mga opisyal miingon, "Magsugo kitag pipila ka tawo uban sa lima ka kabayo nga nahibilin aron susihon nila kon tinuod ba kini. Bahala na kon patyon sila total mangamatay man gihapon kita dinhi. Tan-awon nato unsay mahitabo." 14Busa nagpili silag duha ka tawo nga ilang gipasakayg kabayo ug ang hari nagpadala kanila aron pagsusi sa kasundalohan sa Siria. 15Miabot sila hangtod sa Jordan ug nakita nila nga nagkatag sa dalan ang mga bisti ug mga kahimanan nga nabiyaan sa mga taga-Siria sa ilang pag-ikyas. Unya mibalik ang mga sinugo ug misugilon sa hari. 16Unya nanggawas ang katawhan ug gipanguha nila ang mga butang gikan sa kampo sa taga-Siria. Busa ang usa ka gantang nga harina gibaligya na lamang nilag usa ka buok plata ug ang duha ka gantang nga sebada gibaligya usab sa maong kantidad sumala sa giingon sa GINOO. 17Unya gitudlo sa hari ang kapitan nga miuban kaniya aron maoy mobantay sa ganghaan sa siyudad apan gitamaktamakan sa mga tawo ang maong kapitan didto sa ganghaan busa namatay siya sumala sa giingon sa propeta sa Dios sa dihang miadto kaniya ang hari. 18Kay sa pag-ingon sa propeta sa Dios ngadto sa hari nga ang duha ka gantang nga sebada ibaligya na lamag usa ka buok plata ug ang usa ka gantang nga harina ibaligya usab sa maong kantidad ugma sa mga ingon niarong orasa didto sa Samaria, 19ang kapitan mitubag man, "Bisag ablihan pa sa GINOO ang mga bintana sa langit, dili gayod matuman ang giingon mo!" Ug gitubag gani siya ni Eliseo, "Makita mo kini apan dili ka makakaon niini." 20Busa nahitabo kini kaniya kay gitamaktamakan man siya sa katawhan didto sa ganghaan ug namatay. New Testament: Mark 16:9-11 KARAANG KATAPOSAN. 9Human mabanhaw si Jesus sayo sa unang adlaw sa semana, mipakita siya pag-una kang Maria Magdalena. Kaniadto gihinginlan ni Jesus ang pito ka yawa nga diha sa maong babaye. 10Unya milakaw si Maria ug gipahibalo niya ang iyang mga kauban nga nagsubo ug naghilak. 11Sa pagkadungog nila nga si Jesus nabuhi ug nga si Maria nakakita kaniya, wala sila motuo. Kinatibuk-ang Konsepto: Ang pagmatuod sa mga nagsulti sa kamatuoran kasagaran gikapakawalay-bili tungod sa ilang kahimtang sa katilingban. Yawe nga Konsepto: Adult: Ang pangidaron, gender, rasa o katilingbanong-ekonomikanhong kahimtang dili makapahimulag kanato gikan sa pagsulti sa kamatuoran sa pagkabanhaw ni Hesus. Pagsabot sa mga Biblikanhong Panag-ingnan: 2 Mga Hari 7:7-20. Sa maong teksto, wala gitago sa upat ka mga sanlahon ang ilang nalungkab nga mga butang gikan sa mga sundalo sa Sirya, miadto hinuon sila sa opisyal sa hari ug ilang gisulti ang tanan. Ang opisyal wala motuo sa ilang gisulti, labot pa gisugo sa hari ang opisyal sa pagpadala og mga tawo aron sa pagsusi sa maong kampo sa mga Sirianhon. Tinuod ang nahimong taho sa tawo nga gipadala, ug nakahimo sila sa pagkuha sa unsa ang nahibilin sa mga Sirianhon. Ingon nga sangputanan sa pagkawalay pagtuo sa opisyal ug ingon nga gipropesiya sa mga propeta, ang opisyal sa hari namatay. Ang pagkawalay pagtuo sa opisyal naghatod ngadto sa kamatayon, apan ang buhat sa upat ka sanlahon nagluwas sa Israel gikan sa gutom. Kini nga mga tawo nga nag-
antos gikan sa makalilisang nga sakit sa panit gibutang sa gawas sa siyudad ingon nga sinalikway tungod sa ilang lawasnong kahimtang. Apan nahimo silang instrumento sa kaluwasan sa Israel gikan kamatayon tungod sa gutom. Marcos 16: 9-11. Kini mao ang hataas nga katapusan sa Ebanghelyo sumala ni Marcos. Ang nabanhaw nga Ginoo nagsugo kang Maria Magdalena sa pag-adto ug sa paghatag sa mensahe ngadto sa iyang mga tinun-an. Apan ang mga tinun-an wala motuo sa pamahayag sa babaye. Kon kita motan-aw pagbalik sa sosyal nga klima niadtong panahona, ang mga pamahayag sa mga babaye giisip nga "dili kasaligan" ingon sa gipasiugda sa Hudiyong historyador nga si Josephus. Ang kahimtang sa mga babaye sa katilingban niadtong panahona ubos. Dili kaayo mahatagan sa pagtagad ang mga pulong sa usa ka babaye. Busa, sa pag-angkon ni Maria Magdalena nga nakakita siya sa nabanhaw nga Ginoo giisip lamang kini nga walay pulos nga pakigpulong. Apan ang teksto nagpakita nga giila ug gigamit ni Hesus ang mga labing wala maandi (most unlikely) nga mga tawo sa pagmantala sa maayong balita. Samtang ang kultura nagsalikway sa mga babaye sa pagsaksi, gibayaw ni Jesus ang ilang espiritu pinaagi sa pagpili kanila sa pag-apil sa pagpakaylap sa Maayong Balita. Si Hesus kanunay anaa sa unahan (beyond) sa bisan unsa nga ginapaabot (expectation). Pinaagi kaniya gipadayag sa Dios ang bag-ong panglantaw ug bag-ong kahimtang nga giinagurahan (inaugurated) sa iyang pag-abot. Sa ingon, ang Dios dili na molihok sa mga balaan nga plano pinaagi sa mga gamhanan, apan mipili sa mga wala mailhing walay gahum ug gihiklin (marginalized) aron mahimong importanteng instrumento sa Dios sa pagpatunhay sa bag-ong kahimtang (reality) ug sa bag-ong kalibotan nga karon nagsugod na sa pagpahayag. Kaubang Giya sa mga Magtutudlo ug sa uban pang mogamit Ang pamaagi sa kalibutan dili mao ang pamaagi sa Ginoo. Sama sa gipahayag ni Pablo sa iyang Unang Sulat ngadto sa mga taga Corinto, ang ebanghelyo giisip nga binuang sa mga adunay kahibalo. Wala kini gisulti uban sa kaalam apan uban sa kayano niini nga kamatuoran: gilansang si Kristo sa krus. Ang balita sa mga babaye kabahin sa pagkabanhaw ni Jesus gidawat una sa mga labing pinili (elite) nga mga tinun-an ingon nga tabitabi (tale) sa mga mga babaye tungod lamang kay gisulti kini sa "ubos" nga klase sa tinun-an, mga babaye. Sa mga Ebanghelyo, ang mga tawo nga nag-ila nga si Jesus magtutudlo ug propeta naggikan sa gihiklin (marginalized) ug tinamay nga elemento sa katilingban. Kini nga pagpihig nahimong lawom nga sakit ngadto sa ilalum nga panimuot sa mga Hudeo kalakip niini ang mga tinun-an ni Hesus, tingali lakip ang kaugalingon ni Hesus (sa iyang pagtagad ngadto sa Siro- Fenicia nga babaye). Mao na nga kini ang paagi sa pagdawat sa mga tinun-an sa personal nga pamatuod ni Maria Magdalena ingon nga unang nakasaksi sa pagkabanhaw ni Hesus. Ang kalibutan karon wala kaayo mausab ilabi na hisgutanang pagtagad sa mga babaye ug sa mga kabus. Sa bisan unsang katilingbanong kontekto, lakip ang iglesya, ang mga kabus ug mga babaye (uban sa mga pipila ka ililhong kalainan) kasagaran hilom. Na-obserbahan na nga diha sa pipila ka mga bahin, pipila sa mga batan-ong babaye ang naglikay sa agresibong pagpadayag sa ilang hunahuna tungod sa kahadlok nga mawala ang ilang kaanyag sa mga lalaki. Sa laing bahin, ang mga ilang ekonomikanhon ug katilingbanong kapital aron sa paghamtang sa ilang mga panglantaw nga wala magpakabana sa pagkamaayo. Ingon nga resulta niini ang tanan modangat sa lalaki nga ma-impluwensya mogamit sa
kapildihan. Kasagaran ang kamatuoran moabut gikan sa baba sa mga walay sala ug sa mga gagmay. Diha sa psychology, mahimo nga tungod kini sa kamatuoran nga ang mga tawo nga naa sa kabutang ug mga pamaagi adunay daghang panalipdan, lawom, nga magtino sa espirituhanong rason niini. Sa Wali didto sa Bungtod (Mateo 5), si Jesus miingon, "Bulahan ang mga kabus sa espiritu, kay ila ang gingharian sa Dios." Ang espirituhanong kakabus mahimong sabton ingon nga tugbang sa garbo ug pagkamapahitas-on nga maoy nagpaluyo sa panglantaw sa mga butang. Pananglitan, ang garbo nga nakabase sa pagkalabaw sa salabutan (intellectual supremacy) mahimong magpugong sa usa ka tawo sa pag-ila sa mga simpleng kamatuoran bahin sa kinabuhi. Sila nagasulti ingon nga adunay kahibalo sa tanang mga butang bisan tuod nga naglimbong lamang kini sa ilang kaugalingon . Ang labing batakang mga butang nga naghatag sa kahulogan sa desenteng tawhanong tawo nga paglungtad mahimong makapalingkawas sa panglantaw sa mga gipalibutan sa mga materyal nga kabtangan. ilang kahibalo sa kamatuoran. Apan adunay mas Pananglitan, ang mga kabus nga mag-uuma nga nangayo sa gobyerno alang sa tabang sa pagkaon panahon sa El Niño nga nag-aghat unta sa lokal nga gobyerno sa pagpahigayon sa usa ka hinanaling nasudnong programa alang sa tabang sa pagkaon nga maglambigit sa mga importanteng ahensya sa gobyerno uban sa igong badyet ug suporta. Hinunoa, ang mga opisyales sa gobyerno nakakita nga ang hangyo alang sa tabang sa pagkaon napa-ilalom sa termino sa naandang mga polisiya sa gobyerno ug mga pamaagi sa pag-angkon sa normal nga mga panahon. Salamat sa mga edukadong ekonomista ug batid nga mga burukrata, ang operasyon sa gobyerno magsugod sa mga palisiya ug mga pamaagi ngadto sa mga panginahanglan, kay sa magsugod unta kini gikan sa aktwal nga panginahanglan sa katawhan dayon ang paggamit sa mga palisiya ug mga regulasyon aron mapadali ang paghatod. Ang nag-unang mga problema sa gobyerno mao nga kini mamati una sa mga eksperto nga adunay hataas nga listahan sa mga academic credentials nga maoy nagdesinyo og mga programa ug palisiya alang sa mga katawhan tungod kay ang katawhan sa ubos alang kanila wala mahibalo kon unsa ang maayo alang kanila ug alang sa nasud. Usa kini ka katilingbanong pagkabuta nga ang Ebanghelyo adunay AMEN. I. Objectives: Pagkahuman sa Sesyon ang mga magtotoon gipaabot nga: 1. Dawaton ang kamataoran nga bisan ang mga yano nga mga tawo o sinalikway gamiton sa Dios aron motubag sa panginahanglan sa katawhan sa Dios. 2. Magtoon sa espiritohanong panlantaw sa pagsulti sa maayong balita sa kaluwasan. 3. Motabang sa pangulo sa katilingban kon unsaon sa Iglesia nga makatabang sa panginahanglan sa mga mag-uuma, mangigisda ug mga mamumuo. 4. Mosunod aron moapil sa pagbuhat ug balaod sa Iglesia nga motabang sa pagsusi sa katawhan diha sa katilingban. II. Concept: Ang pangidaron, gender, rasa o katilingbanong-ekonomikanhong kahimtang dili makapahimulag kanato gikan sa pagsulti sa kamatuoran sa pagkabanhaw ni Hesus. tambal
Materials: The Holy Bible (NRSV), Learning Time table, pens and notebooks/journals III. Kasinatian sa Pagkat-on A. Pangabli nga Pagsimba 1.Pag-abi-abi. Timbayahi ang matag-usa "A blessed Sunday to you!" pangutan-a ang mga magtotoon ug kumusta ang ilang semana . Tubaga ang ilang mga pangutanana. 2. Sing "Magmahalan Tayo" Magmahalan tayo, magmahalan, lalala lala lalala lala! (2x) napakagandang pagmasdan kung tayo'y nagmamahalan! (2x) (Replace underlined words with "magtulungan/nagtutulungan" and "magkaisa/nagakakaisa" as you repeat the song. You may sing this song with a hand play.) 4. Pag-ampo: salamat niini nga bulahan nga Domingo O Dios. Salamat sa pagtudlo namo s apaghigugma sama sa paghigugma ni Jesus, apil ang mga sinalikway, hinaot nga maghimo mi ug maayo ingon nga imong mga anak nga nagtuo kanimo. Tudloi kami sa pagpaambit sa maayong balita ni Jesus sa among mga pulong ug buhat, ilabina mahitungod sa iyang pagkabanhaw. Gamhi kami aron moapil sa buhat sa kaayohan sa katilingban. Sa ngalan ni Jesus. Amen. Amen. B. Pagpangandam Pabasaha sila sa biblical references: II Kings 7: 7-20 ; Mark 16: 9-11 C. Oras sa pagkat-on 1. Ipahunahuna sa ilaha ang mga nahitabo sa atong biblical references pinaagi sa pagsulat niini sa table. 1. Ipahunahuna sa ilaha ang mga nahitabo sa atong biblical references pinaagi sa pagsulat niini sa table. 2. Unsa ang mga panghitabo ila nga nasaksihan? 3. Mituo ba ang ubang tawo sa ilang ginasulti? 4. Unsa ang ila nga standing sa katilingban? Ngano mao na ang ila nga social standing ? 5. Ngano nga wala sila toohi? D. Pagpalalom/ Panag-ambitay Ipangutana: 1. Naa bay panahon nga misulti ka sa tinood ug wala ka toohi? Unsa imong gibati? Pasultiha sila sa ilang kasinatian. 2. Unsa kahay gibati sa sanlahon ug ni Maria Magdalena nga wala sila toohi? 3. Nakatabang ba sila sa uban sa ilang gibuhat? E. Pagdiskobre sa kamatuoran sa Biblia Ang mga sinalikway sa katilingban ug mga yanong tawo usahay maoy gamiton sa Dios sa panginahanglan sa katawhan sa Dios. Sama sa paggamit sa Dios sa sanlahon ug ni Maria nga nakatabang pagluwas sa kinbabuhi sa uabn ug nagtabang sa pagpakaylap sa maayong balita sa kaluwasan. F. Paggamit sa kamatuoran sa Biblia Hisgoti: 1. Kinsa ang mga sinalikway sa atong katilingban karon? (ilista ang ilang tubag nga gihatag. Ang lista naglakip sa mag-uuma, mangingisda, kababayen-an, kabataan, ug mga lumad). 2. Nganong sinalikway sila? Gipaminaw ba sila sa mga tawo nga anaa sa gahom? 3. Unsaon kaha kini sa pagtabang sa pagpanday ug maayong katilingban sa atong tanan karon? 4. Ingon nga Iglesia, unsaon nimo pagtabang aron ang ilang tingog mabati ug madungog ug
ang maayong balita sa kaluwasan madungog sa tanan? 5. Ipalista sa mga magtotoon ang ilang tubag. Pwede mag-agda ug usa ka pangulo sa comunidad aron ang mga batan-on makahisgot nila kon unsaon pag-apil sa katilingban nga mga programa. H. Panapos nga Pagsimba 1. Pag-ampo pinaagi sa awit: Faith in the service of the People. 2. Magkuha sa halad. May 14, 2017 Ikaupat nga Dominggo pagkahuman sa Pagkabanhaw: Kapakyasan diha sa Pagtuo sa Pagpakita ni Hesus Daang Kasulatan: Genesis 18:1-15 Ang Anak nga Lalaki nga Gisaad ngadto Kang Abraham ug Sarah 1 Ang Ginoo mipakita kang Abraham didto sa sagradong mga kahoy ni Mamre. Naglingkod si Abraham sa pultahan sa iyang tolda sa udtong tutok. 2 Sa paglantaw niya sa unahan, nakita niya ang tulo ka tawo nga nagbarog. Busa midagan siya aron pagtagbo sa mga tawo ug mihapa siya sa yuta ug 3 miingon, " Sir andam ako sa pag-alagad kaninyo busa hapit intawon kamo sa akong balay. 4 Tugoti nga magpakuha akog tubig aron makahimasa kamo ug makapahulay kamo dinhi ubos niining kahoy. 5 Magkuha akog pagkaon aron mabaskog kamo ug makapadayon sa inyong panaw. Andam ako pag-alagad kaninyo kay mianhi man kamo sa akong balay. " Sila mitubag, " Kon mao kana, buhata ang imong giingon. " 6 Midali si Abraham pagsulod sa tolda ug giingnan niya si Sara, "Pagkuhag usa ka sako sa imong labing maayong harina ug paglutog pan. Dalia kini paghimo. "7 Unya midagan si Abraham ngadto sa kahayopan ug nagpili siyag nating baka nga tambok ug humok pa ug gihatag niya kini sa iyang ulipon; gidali usab kini paghikay sa ulipon. 8 Unya nagkuha si Abraham ug keso, lab-as nga gatas ug karne ug gidulot niya kini sa mga tawo. Samtang nagkaon sila, nagbarog siya duol kanila ubos sa kahoy. 9 Unya nangutana sila kaniya, " Hain man ang imong asawa nga si Sara?' " Anaa sa sulod sa tolda, " mitubag siya. 10 Ang usa kanila miingon, " Isaad ko kanimo nga mobalik ako sunod tuig. Nianang panahona, ang imong asawa si Sara manganak ug batang lalaki. " Si Sara diay namati didto sa pultahan sa tolda luyo kang Abraham. 11 Si Abraham ug si Sara tigulang na kaayo ug si Sara wala na abti sa iyang binulan. 12 Busa mikatawa si Sara sa iyang kaugalingon ug miingon, " Karon nga tigulang na ako ug tigulang na usab ang akong bana, unsaon man namo pagpanganak?" 13 Unya nagutana ang Ginoo kang Abraham, " Nganong mikatawa man si Sara ug miingon, " Makabaton pa ba gud kog anak nga tigulang na man ako kaayo? 14 Aduna ba goy dili mahimo sa Ginoo? Sa sunod tuig mobalik ako kaninyo ug si Sara manganak ug batang lalaki". 15 Gilimod kini ni Sara kay nahadlok man siya. Miingon siya, " Wala ako mokatawa, uy." Apan ang Ginoo mitubag, " Mikatawa ka". Bag-ong Kasulatan: Marcos 16:12-13 Nagpakita si Hesus ngadto sa Duha ka Disipulo 12 Human niini, mipakita si Hesus sa laing paagi ngadto sa duha kanila samtang naglakaw sila padulong sa gawas sa siyudad. 13 Namalik sila ug nanugilon sa uban apan wala sila tuohi. Kinatibuk-ang Panghunahuna: Tungod sa ilang tumang kaguol, ang mga disipulo naglisud sa pagtuo sa mga testimonya mahitungod sa nabanhaw nga Ginoo. Sentrong Panghunahuna Hamtong: Bisan tuod ug walay mituo kanato, ipadayon nato ang pagsangyaw sa maayong balita sa pagkabanhaw ni Hesus pinaagi sa atong mga pulong ug buhat.
Pagpasabot sa Teksto/ Exegesis Genesis 18:1-15: Kini nga mga bersikulo naga sentro sa pagsaysay sa iladong mga kalalakin-an: Sila si Abraham, ang iyang apo nga si Jacob, ug apo sa tuhod nga si Jose. Ang istorya nagatuyok diha sa balaang saad sa Dios ngadto kang Abraham. Ang saad sa Dios ngadto kang Abraham, adunay pipila ka mga elemento. Una, mao ang pagmugna ug usa ka nasud nga maoy magdumala sa yuta sa Palestina (o Canaan, ang pangalan sa lugar sa biblikanhong teksto). Ikaduha, mao ang pagbangon sa umaabot nga hari gikan sa kaliwatan sa mga patriyarka (linya sa mga mga amahan) nga mahimong instrumento sa pagdala sa panalangin sa Dios ngadto sa tibook kalibutan, pagpabalik sa epekto sa pagsupak ni Adan ug Eva batok sa Dios . Ang pakigsaad nga gihimo sa Dios ngadto kang Abraham diha sa 17:19, nagpamatuod nga ang Dios nagmugna ug mga lihok alang sa katumanan sa Iyang mga saad. Sa Hebreohanong kultura, ang mga kababayen-an gilauman nga manganak ug batang lalaki, nga mahimong rason aron sila mabuhi. Sa Maghuhukom 5:30 giila ang babaye ingon nga "racham", nagkahulugan og tagoangkan. Busa, ang kada babaye sa panahon sa Daang Tugon buot gyud manganak og batang lalaki dili ingnon nga garbo apan usa ka tinubdan sa kasegurohan nga sila mabuhi kon ang amahan sa pamilya o bana mamatay. Kon ang babaye dili makahimo sa pagpanganak ilhon kini nga silot. Kon dili makaanak ang usa ka asawa, mahimo kining basihanan nga mahimong bulagan siya sa iyang bana. Ang teksto maoy katumanan sa saad sa Dios ngadto kang Abraham diha sa 17:19, sa samang paagi usa usab kini ka buhing timailhan sa dakung gahum sa Dios nga Iyang gihimo nga instrumento ang usa ka tigulang na nga si Sara alang sa katumanan sa Iyang saad. Kining tigulang nga babaye nga si Sara nahimong kabahin sa katumanan sa kasabutan sa Dios ug ni Abraham. Marcos 16:12-13: Duha ka mga saksi gikinahanglan nga mopamatuod sa saysay o moangkon apan sa gihapon ang mga disipulo nagmatig-a o nagmagahi diha sa ilang pagtuo. Ang ilang kawalay pagtuo maoy hinungdan sa ilang kawalay-takos sa pagsabot sa paghulagway ni Jesus sa Iyang kaugalingon ingon nga siya Anak sa Tawo, nga maoy mag-antus, paga-patyon ug mabanhaw sa ikatulong adlaw (Marcos 8:31,9:31, 10:33). Pag-antos, kamatayon, ug pagkabanhaw maoy tinuod nga mga marka ni Jesus ingon nga matuod nga Mesiyas. Nag-antus ug namatay Siya diha sa mga kamot niadtong nagdumili sa pag-ila Kaniya ingon nga Siya mao ang Mesiyas ug Anak sa Dios (Marcos 14:1, 53-55;15:1-3). Ang Iyang pagkabanhaw nagbuntog sa mga gahum nga naghikaw sa mauswagong kinabuhi. Siya mao ang Dios sa kinabuhi ug ang kamatayon wala nay gahum ibabaw sa gugma sa Dios. Ang mga disipulo gitawag aron sa pagsangyaw sa maong mensahe. Giya sa mga Magtutudlo o sa mga Tigpasayon Uban sa pagbati sa kaguol tungod sa kamatayon sa ilang minahal nga magtutudlo ug higala, ang mga disipulo migahin og mga adlaw human sa kamatayon ni Jesus pinaagi sa paghandum Kaniya ug pagbalik-lantaw sa Iyang mga pulong ug buhat. Nagpabilin sila sa pag-ila sa usa ka "Jesus" nga ilang nailhan. Apan pinaagi sa pagkabanhaw ni Jesus, Siya mipakita pa og labaw sa Iyang yutan-ong pagkatawo ug misul-ob na sa usa ka bag-o nga pagkamao. Diha sa bag-ong pagkamao si Jesus mipakita ngadto sa Iyang mga disipulo. Ang ilang panagtagbo maoy nakapalingkawas kanila gikan sa gapos sa ilang kaguol ngadto sa bag-ong gahum sa pagsunod Kaniya uban ang kaikag ug kalipay. Ang mga disipulo nagpamatuod nga si Jesus nagpuyo diha sa usa ka tinuod nga kabag- ohan. Sila usab nagsulti nga ang tanang magtotuo ug sumusunod makahimo sa pagpakighiusa Kaniya bisan asa kita ug bisan sa unsa man nga kahimtang. Apan naa bay tulay nga makadugtong kanato ngadto kang Jesus alang sa bag-ong realidad? Sa pagkatinuod anaa lamang sa atong kaugalingon ang pagpangita og pamaagi kon unsaon nga makadugtong kita sa "Jesus sa kasaysayan" sumala sa natala sa Ebanghelyo. Makahimo usab kita nga makadugtong sa atong kaugalingon sa kasinatian ni Pablo didto
sa Damasco. Apan sa laktod, sa unsa kaha nga paagi mahimong posible nga mahibalag nato si Jesus? Tungod kay naa kita niining duha ka managlahing realidad o kamatuoran, adunay mga pamaagi o dili ba panginahanglan sa instrumento aron maoy mahimong motabang kanato sa pagdugtong sa daku nga gintang sa atong relasyon ngadto sa Dios. Dinhi maila ang papel sa Iglesya. Alang sa mga katoliko, ang Iglesya maoy unang sakramento sa Ginoo, buot ipasabot o sa ato pa nga ang Iglesya mao ang makita ug konkretong presensya sa Dios dinhi sa kalibutan, busa, ang mga pagtulon-an sa katoliko nagaila nga ang Iglesya mao ang misteryosong lawas ni Jesus kansang tinuod nga paglungtad mapaila diha sa sakramento ug sa buluhaton sa usa ka pari. Para sa mga Orthodox Christians, ang mga ritwal nagsilbi nga bintana sa kalibutan nga naghatag sa mga manimbahay og panan- awon sa walay katapusan nga Dios. Ang mga Kristohanong Protestante nag-isip usab nga ang pulong pinaagi sa pagwali sa magwawali maoy yugto sa pakigtagbo (apil usab ang mga pulong nga gisulti diha sa sakramento) kang Jesus sa dihang Siya nagbuhat sa Iyang tawhanong presensya alang sa tanang magtotoo. Alang sa mga Kristohanong Protestante, kini nagpasabot nga si Kristo, mao ang nagpundar sa Iglesya - ang panagtapok sa mga magtotuo sa pagsimba aron sa pagpaminaw sa mensahe sa pulong, ingon nga Iyang taytayan ug pamaagi sa pagpataliwala sa Iyang Espirituhanong presensya. Para sa mga katoliko, kini usa ka pisikal nga panagdugtong uban ni Kristo pinaagi sa sakramento; apan para sa protestante, usa kini ka espirituhanon nga pakig-uban nga nag-apil sa panghuna-huna, pagbati, handurawan ug uban pa nga mga tawhanong pagkamao (human mental faculties). Dili na kini susama sa orihinal nga kasinatian sa mga disipulo apan nagadala ug igo nga grasya para sa mga matinud-anon ug mga miunong nga masinugtanon kang Jesus. 1. Mga Katuyoan Pagkahuman sa leksiyon, gilauman ang mga magtutuon nga makahimo sa mga mosunod: Hunahunaon ang mga teksto sa Bibliya aron makita ang plano sa Ginoo mahitungod sa gugma ngadto sa Iyang mga katawhan ug ang epekto diha sa kinabuhi pinaagi sa pagkabanhaw ni Hesu Kristo. 1. Dawaton ang tahas ingon nga magtutuo sa pagkabanhaw ni Hesus pinaagi sa paglambigit diha sa mga bulohaton sa simbahan sa pagsangyaw sa mensahe sa Ginoo mahitungod sa gugma ug kaluwasan. 2. Dasigon ang simbahan nga mahimong tigpataliwala aron mapun-an ang deperensiya sa walay pagtuo ug kalibog mahitungod sa pagkabanhaw ni Hesus ngadto sa mga wala nagatuo ug naglibog niini. II. Panghunahuna Bisan tuod ug walay motuo kanato, ipadayon gihapon ang pagsangyaw sa maayong balita sa pagkabanhaw ni Hesus pinaagi sa atong mga pulong ug buhat. Material: The Holy Bible ( NRSV ) 111. Mga Pagtulon-ang Kasinatian A. Binuksang Pagsimba 1. Oras sa Pag-Abi-Abi. Pangumostahon ang kada usa ug " Happy Sunday " 2. Binuksang Pag-ampo: Mahigugmaong Ginoo, Salamat kaayo niining matahum nga buntag sa Dominggo. Salamat nga makaduol kami Kanimo bisan unsang orasa ug mabati ang Imong presensiya. Gamhi kami nga among buhaton ang among mga katungdanan nga sultihan ang uban mahitungod sa kamatuoran sa pagkabanhaw ni Hesus. Ubani kami kanunay nga simbahan sa magapadayon kami sa paghimo sa
Imong bulohaton. Ubani kami samtang magapuyo sa bag-ong kinabuhi nga takos diha sa Imong atubangan. Sa ngalan ni Hesus, kami nag-ampo. AMEN 3. Awiton, " We've a Story to Tell to the Nations " B. Pagpangandam Pabasahon ang mga magtutuon sa mga teksto sa Bibliya C. Oras sa Pagtuon Hisgutan: 1. Ngano nga lisud tuohan ni Sara nga siya puede pa magmabdos? 2. Ngano nga lisud tuohan sa ubang mga disipulo nga si Hesus nagpakita ngadto sa uban nilang mga kauban? D. Pagpalalum/ Takna sa Pag-ambitay Hisgutan: 1. Ibutang sa panan-awon ang pakigtagbo ni Hesus uban ang mga nagsubo Niyang disipulo, Unsay imong hunahuna aron mabati nila ang presensiya ni Hesus diha sa ilang taliwala? 2. Si Maria Magdalena ang nagsugilon mahitungod sa maayong balita sa pagkabanhaw ni Hesus. Ang duha ka disipulo nagsugilon usab mahitungod sa maayong balita sa pagkabanhaw ni Hesus. 3. Unsaon nimo pagsugilon ang maayong balita sa pagkabanhaw ni Hesus? E. Pagsuta sa Bibilkanhong Kamatuoran Sulayan nato kanunay ang pagpaambit sa maayong balita mahitungod sa pagkabanhaw ni Hesus ngadto sa kadaghanan. Dili kinahanglan nga ang ubang tawo motuo niini. Ang importanteng butang nga atong masulti ang kamatuoran ug magpadayon sa kinabuhi nga takos dawaton sa Ginoo. F. Paggamit sa Biblikanhong Kamatuoran 1. Ingon nga klase, paglista ug mga pamaagi diin ang usa makatabang diha sa bulohaton sa simbahan sa pagsangyaw sa kamatuoran mahitungod sa pagkabanhaw ni Hesus. 2. Ang kada magtutuon magpili ug motugyan niini. 3. Kada usa, pasulaton ug pag-ampo, pasalamatan ang Ginoo nga kanunay Siyang ania sa ilang mga kinabuhi, ug mangayo ug tabang alang sa responsibilidad nga gipili sa kada usa nga pagabuhaton diha sa pagsangyaw sa maayong balita sa pagkabanhaw ni Hesus. G. Panak-op nga Pagsimba 1. Pabasahon kada usa sa ilang mga pag-ampo 2. Panak-op nga Awit: " God Answers Prayer " God answers prayer in the morning, God answers prayer at noon God answers prayer in the evening , so keep your heart in tune. May 21, 2017 Ikalimang Dominggo pagkahuman sa Pagkabanhaw/ UCCP Sunday: Saulogon ang Pagkabanhaw Daang Kasulatan: Exodus 16:1-26 ang tanan
Bag-ong Kasulatan: Lucas 24: 36-46 Kinatibuk-ang Panghunahuna: Si Hesus nianhi aron makigdugtong kanato diha sa mga yano, mahinungdanon ug ordinaryo nga mga kaagsikan ug pakigbugno. Sentro nga Panghunahuna Hamtong: Si Hesus nianhi aron makigdugtong kanato diha sa mga yano, mahinungdanon ug ordinaryo nga mga kaagsikan ug pakigbugno. Gikinahanglan nato ang pagtuo ug pag-angkon niini nga kamatuoran. Pagsabot sa Teksto Exodo 16:1-26. Chapters 1-15 sa sinugdanan diha sa kinabuhi ni Moises gipasiugda kon giunsa siya paglingkawas ug pagbangon sa mga Ehiptohanong princesa. Gitudloan ug giumol tradisyon sa mga Ehiptohanon. Pinaagi sa pagbansay ug pagpaliwat sa Ehiptohanong buhat aron mahimong usa ka Ehiptohanon apan sa dugo usa siya ka Israelitas. Iyang nasaksihan kon giunsa sa gitahasan nga agalon sa trabahuon pagtagad ang iyang igsuong Israelinhon ug dili siya malinawon nga nakakita siya ug inhustisya niining mga trabahante. Mao kadto ang hinungdan nga ang Dios mitawag kang Moises aron mangulo sa mga katawhan ngadto sa Yutang Saad. Si Moises nahimong tigpamaba^ sa mensahe sa Dios ngadto sa hari sa Ehipto. ilalum sa kustombre ug Ang Dios migamit kang Moises aron sa pagpakita sa Iyang makusganong gahum ibabaw sa Ehiptohanong Paraon. Ang panagtagbo ni Moiese ug Paraon nag-presentar sa panagtagbo sa Dios ngadto sa dios-hari. Busa mao kadto ang pagsudya sa gahum taliwala sa Dios sa Israel ug dios-hari sa Ehipto. Ang ilhanan ug kahibulongan gahum sa Dios mibuntog sa gahum ni Paraon. Kapitulo 15-18 nagsaysay sa panghitabo sa Exodos. Kini gipakita kon giunsa sa Isralitas pagbalhin gikan sa Ehipto ngadto sa Yutang Saad. Dili kini sayon nga dalan. Mipanaw sila adlaw ug didto sa kamingawan diin ilang nasaksihan ang paghatag, pagbantay ug pagpanalipod sa Dios, dunay mga panahon nga ang mga katawhan nagreklamo kang Moises sa pagkaon ug tubig tungod sa kanihit. Ang Dios nagpadayon sa pagpaminaw sa ilang mga reklamo ug mitubag sa ilang mga gikinahanglan. Ang Dios nga mipalingkawas gikan sa madaug-daugon nga pagtagad ilalum sa mga kamot sa gitahasan nga agalon sa trabahuon nagpabilin nga matinud-anon nga Dios sa iyang saad aron sa pag-andam sa ilang panginahanglan Lucas 24:36-46. ANia kining nailang tinuohan sa Judio nga mikulanap niadtong panahona kabahin sa ideya sa labaw sa kinaiyahan nga mga binuhat sama sa mga anghel nga nagtakuban sa nagkalain-laing hulagway. Ang nabanhaw nga Jesus nakadawat sa samang pagtagad sa dihang ang ubang mga disipulo sa katapusan nadani nga siya tinuod nga mesiyas nga nabanhaw gikan sa mga patay. Ang teksto usab nagpakita sa kinaiya sa disipulo sa ilang mubo nga pagsabot bahin kang Jesus, ingon nga Mesiyas. Si Jesus kinahanglan nga mopatin-aw na pud ngadto kanila kabahin sa iyang pagkamao ingon nga Mesiyas (vv. 46-48). Sama sa Marcos, ang disipulo sa Lucas naglisod pagdawat sa kamatuoran sa mainantusong Mesiyas tungod kay ilang gipaabot ang usa ka Mesiyas nga moluwas kanila gikan sa
pagkaulipon sa Romanhong Emperyo (24: 21). Naglaum usab sila sa usa ka politikanhong Mesiayas. Si Jesus luag o maaghop nga mipahayag ngadto sa duha (v.26), kabahin sa tinuod nga kinaiya sa Mesiyas. Bisan pa sa ilang pagka-walay pagtuo ug gamay nga pagsabot, Iyang gipasaligan nga ilang madawat ang Balaang Espiritu nga gikan sa Amahan. Ang pagkabanhaw ni Jesus nagdala ug bag-ong pagsabot ug bag-ong tinan-awan ngadto sa Iyang disipulo. Ang Iyang pagkabanhaw nagpamalandong sa disipulo sa ilang panginahanglan ngadto sa pag-bag-o sa ilang pakigsaad sa tahas nga ilang gidawat sa dihang misaad sila sa pagsunod kang Jesus. Giya sa mga Magtutudlo ug Tigpasayon Bisan tuod dunay walay kinutubang gintang sa walay katapusan ug sa kalibutanong gingharian, si Jesu-Cristo ang tawo nga nagpuyo ug namatay alang kanato, ug nabanhaw ug nikayab sa Diosnong gahum.-naay gahum sa pagtulay sa maong gintang. Diha kaniya ug pinaagi kaniya makaduol kita sa Dios diha sa halapad nga kalibutan. Sa pagkatinuod, si Jesus ang nabanhaw nga Manluluwas, nagdala kanato sa gawas sa Iglesya aron nga kita mausa kaniya sa atong matag- adlaw nga mga kinabuhi ug pakigbisog. Dili ta moingon nga si Jesus anaa sa pakigbisog sa mga katawhan, apan aduna Sya'y pasalig nga anaa siya uban kanato sa dihang moharong kita sa kalibutan aron pagsunod kaniya kon diin ang katawhan atua. Dunay pipila ka mga magtutuo nga naghunahuna kay sa dihang si Jesus nibiya sa kalibutan ug naa sa Iglesya pinaagi sa espiritu lamang, mao nga hingpit nga maayo lang nga magpalayo sa mga hagit nga naghimo sa mga katawhan nga kabus dinaug-daug ug sinalikway tungod kay kini dili man butang nga espirituhanon. Igo na sa ilaha ang pag-awit ug "sa iya ang himaya, gahum ug kahalangdon" ngadto sa Dios ug human sa pagsimba mobalik sila sa ilang naandang kinabuhi sa pagpanglimbong ug pagpasakit sa mga tawo aron sa pagtagbaw sa ilang kaugalingon alang sa ilang kaharuhay, ganansya, himaya ug kadungganan Kini nga pamatasan diha sa Kristohanong katilingban ug gitawag sila nga New Religious Movement, kadaghanan nila nasulod na sa UCCP nga kongregasyon. Ang mga matinud-anong miembro nagadipensa gayud labina bahin sa pagsimba ug sa Kristohanong Edukasyon nga programa. Ang ubang mga Pastor, sa usa ka rason ug sa lain pa, midangop sa ilang teolohikanhong pagsabot nga miwali pa gani sa dunot nga ebanghelyo. Ang tinuod nga Iglesya ni Jesu-Cristo nagpangita sa pagpadayon sa kalibutanong ministeryo ingon nga matinud-anon ug maunongon ngadto kaniya. Ang UCCP naningkamot sa pagpanalipod sa iyang kaugalingon sa nagakamang nga pagsulong sa New Religious Movement nga mga grupo nga sa kataposan makahimo sa mga lokal nga kaiglesyahanan ug kongregasyon nga dili na matinud- anon ug maunongon sa ebanghelyo ni Jesu-Cristo. Pwedeng ma-konsiderar nga lihok kini sa yawa aron mabahin ang Iglesya, mga dunot nga pangulo sa iglesya ug mga magbubuhat ug nangulo sa pagsimba ug mga dios-dios o bahandi kaysa tinuod nga Dios sa Bibliya. Ang pagpanginlabot sa kongkretong pagpakigbisog subay sa Biblikanhong Propretanhong tradisyon nga si Jesus mismo gigukod sa iyang ministeryo mao ang timaan nga siya maunongon kang Jesus. Sa pagkatinuod padulong sa sukwahi
nga pag-ila sa kultura nga mohimaya sa daghang mga kalampusan, labaw sa kaugalingong kagawasan aron makabaton ug kaharuhay. Kon dili ingon ani, dili kini tinuod nga iglesya ni Jesu-Cristo. Kabantugan, pagpanag-iya, gahum ug impluwensya, kagawasan sa kalisod, kadaut ug mga sakit mga natural nga tawhanong pangandoy apan kini mga saad sa New Religious Movement. Dili lisod ilhon ang matinud-anong iglesya: ang kinabuhi nasangkap sa dugo sa mga martir. i. Pagkatapos sa leksiyon, ang mga magtutuon gilauman nga makahimo sa mga mosunod: 1. Hunahunaon ug ikompara giunsa paghatag sa Ginoo diha sa Daang Kasulatan ug ang saad sa presensiya ni Hesus pinaagi sa Balaang Espiritu ug ang simbahan diha sa Bag-ong Kasulatan. Mga Katuyoan: 2. Dawaton ang kamatuoran nga si Hesus anaa kanunay sa atong inadlaw- adlaw nga mga kinabuhi, ug pasalamatan ang Ginoo alang niini. 3. Ipasabot unsaon pagsangyaw sa simbahan mahitungod sa pagkabanhaw ni Hesus ingon nga bag-ong panglantaw diha sa pag-alagad sa uban sumala sa misyon ni Hesus. 4. Ipakita ang usa ka lakang nga makiglambigit diha sa simbahan nga nahimong matinud-anon ug manulondon ngadto sa mga pagtulon-an ni Hesus. 5. Ilista ang mga pamaagi sa pagsaulog sa pagkabanhaw ni Hesus ingon nga pasalig alang sa kaugmaong pagkabanhaw sa mga katawhan sa Ginoo. II. Panghunahuna: Si Hesus nianhi aron makigdugtong uban kanato diha sa ordinaryo, yano ug mahinungdanong mga kaagsikan ug pakigbugno. Kinahanglan tuohan ug dawaton nato kini nga kamatuoran uban ang kalipay ug paghatag ug pagpasalamat. Material: The Holy Bible (NRSV), journals, pen 111. Mga Pagtulon-ang Kasinatian A. Binuksang Pagsimba 1. Oras sa Pag-Abi-Abi. Pangumostahon ang kada usa pinaagi sa pag-ingon, "Happy Anniversary"! Have a blessed UCCP Sunday! 2. Awiton, "Faith of our Parents Living Still " 3. Binuksang Pag-ampo: Hinigugmang Ginoo, Salamat kaayo alang kang Hesu Kristo ug sa simbahan nga Iyang gisugdan panahon sa Iyang pagkabanhaw. Salamat kaayo alang sa United Church of Christ in the Philippines, among hinigugmang UCCP, diin kabahin sa simbahan nga gisugdan ni Hesus. Among gisaulog ang pagkahimugso sa among simbahan karon. Salamat sa mga tawo nga nahimong kabahin niini nga simbahan ug niadtong naningkamot ug maayo aron ang simbahan nga UCCP matukod gayud. Nagpasalamat kami sa mga unang Kristohanon tungod kay wala sila nawad-an ug paglaum taliwala sa mga paglutos nga ilang naagoman. Palihug panalangini ang Imong simbahan samtang matinud- anon kaming magapadayon sa pagbuhat sa Imong misyon karon. Sa ngalan ni Hesus, AMEN. 4. Awiton, " A United and Uniting Church " Ref: A United and Uniting Church, that they may all be one. Transformed and transforming in mission and in faith. Onward UCCP, building God's kingdom of peace.
Come let us all remember, a heritage of faithfulness, of ardent men & women devoted to Christ's way; covenanting as one together with God's spirit sole enabler. Come let's reclaim together the vision of the pioneers, to serve beyond all burdens, reach out to one and all, in obedience to God's divine will, we seek for the reign of God. Come, dreamers, visionaries, examples of true witnesses, leaving the trace of footprints for people to thread on, with a burning faith and commitments, proclaiming God's message of love. B. Pagpangandam Pangutana: Aduna bay gusto nga makig-ambit mahitungod sa kasaysayan sa atong simbahan, ang UCCP? Isulti: Karon, atong gisaulog ang ika-69 nga pagkahimugso sa atong simbahan. Ang United Church of Christ in the Philippines natukod niadtong Mayo 25, 1948. Mao usab kini nga susamang simbahan nga gisugdan ni Hesus sobra 2000 ka libo ka tuig na ang mga milabay panahon sa Iyang pagkabanhaw ug ang mga unang Kristohanon nilahutay sa pag-alagad taliwala sa mga kalisdanan. C. Oras sa Pagtuon 1. Basahon ang mga talamdan sa Bibliya. 2. Hunahunaon ug ikompara giunsa paghatag sa Ginoo diha sa sugilanon sa Daang Kasulatan ug ang saad sa presensiya ni Hesus nganhi kanato pinaagi sa Balaang Espiritu ug ang simbahan diha sa sugilanon sa Bag-ong Kasulatan. 3. Hisgutan unsaon sa presensiya sa Ginoo ug ang presensiya ni Hesus mapadayag diha sa pag-ambitay sa mga pagkaon nga makita sa mga teksto sa Daan ug Bag- ong Kasulatan. D. Pagpalalum/ Takna sa Pag-ambitay Hisgutan: Posible kaha natong makita si Hesus karong panahona? E. Pagsuta sa Biblikahong Kamatuoran Makita nato si Hesus karon diha sa simbahan. Hinumdoman nato nga ang simbahan mao ang tawo. Ang simbahan mao ako ug ikaw, kitang tanan. Makita nato si Hesus diha sa matag usa kanato. Ang labing maayo nga paagi nga atong mapakita nato ang gugma alang kang Hesus karon mao usab ang tinud-anay nga paghigugma sa matag usa. Nasayod kita nga si Hesus ania karon sa atong mga kinabuhi tungod kay ang matag usa ania usab alang sa matag usa, tungod kay atong nabati ang gugma sa uban alang kanato ug kita usab nahigugma kanila. Mao kini ang kahulogan sa atong pagsaulog sa Pagkabanhaw ug ato kining gisaulog uban ang kalipay ug pagpasalamat. F. Paggamit sa Biblikanhong Kamatuoran 1. Pangutana: Unsa ang mga lakang diin ang simbahan makahimo sa pagsaulog ug pagsangyaw sa Pagkabanhaw ni Hesus pinaagi sa pag-alagad sa uban ug pagbuhat sa Iyang misyon? 2. Hisgutan ang mga tubag sa hiniusa ug pasulaton ang mga magtutuon sa ilang journal mahitungod sa ilang mga personal nga solusyon kung unsay buhaton mahitungod niini. G. Panak-op nga Pagsimba
1. Dasigon ang mga magtutuon sa pagbasa sa ilang nasulat sa journal ingon nga halad ngadto sa Ginoo 2. Ipasa ang Offering plate samtang mokanta ug haum alang sa halad 3. Panak-op nga Pag-ampo: Salamat, hinigugmang Ginoo, tungod niining UCCP Sunday diin makasaulog kami ingon nga simbahan ug ingon nga presensiya ni Hesus alang sa matag usa ug sa kalibutan. Magmatinud-anon unta namong mapakita nga nituo kami sa Pagkabanhaw ni Hesu Kristo ug ipakig-ambit ang Iyang gugma ngadto sa kadaghanan. Salamat sa Imong gugma nga gipakita kanamo. Magmapadayunon unta kami sa kanunay sa pag-alagad kanimo ug sa Imong mga katawhan. Sa ngalan ni Hesus, Kami nag-ampo. AMEN tawo nga nahigugma sa mga Panak-op nga Awit, " That's Why We are UCCP "Why we are UCCP HFJ 243 1. We believe in one God Creator, Redeemer, Sustainer of everyone's life; In Jesus Christ God became human and rules as Lord of Lords, in Spirit God guides us all along. Ref: That's why we are UCCP for we are taught what the Lord has said; To love a life in community with God and all, Assured of Life even after death, no more sorrow and no more defeat, There's only love, justice and peace all creation new! 2. As persons we are created reflecting God's image. The Lord made us stewards of the world. The Church is the body of Christ redeemed and reconciled, entrusted with God's own ministry. 3. The Bible is God's revelation in hist'ry and in Christ. A faithful witness to God's work. To guide and illumine believers and build them up in faith, equip them to witness to the world. 4. The Kingdom of God is present where faith in Christ is shared where healing is given to the sick; where food is bestowed to the hungry and light to the blind and freedom for captives and oppressed. May 28, 2017 Ikaunom nga Dominggo pagkahuman sa Pagkabanhaw/ Dominggo sa Pagkunsad: Pagtinguha alang sa Kinatibuk-ang Paghari sa Ginoo dinhi sa Kalibutan Daang Kasabotan: Daniel 12:13 13"Ug ikaw, Daniel, padayona ang imong pagkamatinud-anon hangtod sa kataposan. Unya mamatay ka apan mobangon aron pagdawat sa gitagana alang kanimo inig-abot na sa kataposan." Bag-ong Kasabotan: Mark 16:15-20 15Miingon siya kanila, "Panglakaw kamo sa tibuok kalibotan ug isangyaw kining Maayong Balita ngadto sa tanang mga tawo. 16Ang motuo ug magpabunyag maluwas, apan ang dili motuo, silotan. 17Ug mao kini ang mga timaan nga mabatonan sa mga motuo: sa akong ngalan maghingilin silag mga yawa ug manulti silag lainlaing mga sinultihan. 18Makakupot silag mga halas ug kon makainom silag hilo, dili sila maunsa. Itapion nila ang ilang mga kamot sa mga masakiton ug mangaayo sila."19Human makigsulti kanila ang Ginoong Jesus, gibayaw siya ngadto sa langit ug milingkod sa tuo sa Dios. 20Ug nanglakaw ang mga tinun-an ug nagsangyaw sa Maayong Balita sa tanang dapit. Mitabang gayod kanila ang Ginoo ug nagpamatuod sa ilang giwali pinaagi sa paghatag kanila ug gahom sa pagbuhat ug ilhanan.]
Kinatibuk-ang Panghunahuna: Si Hesus nikunsad ngadto sa Langit aron dawaton ang gahum sa Ginoo aron tumanon ang Iyang paghari sa kinatibuk-an gayud. Sentrong Panghunahuna Hamtong: Si Hesus nikunsad ngadto sa Langit aron dawaton ang gahum sa Ginoo aron tumanon ang Iyang paghari sa kinatibuk-an gayud. Pagsabut sa Biblikanhong Kasayuran Daniel 12:13. Ang bili sa kahibalo bahin (theological) sa Dios sa libro sa Daniel sa pagkatinuod napahanungdan (merited). Ang kapitulo 5, bersikulo 21 naghisgut kabahin sa Labing Halangdong Dios ingon nga Dios nga labaw pa sa gingharian sa kalibutan. Ang panan-awon ni Daniel nga nakatala sa (7:11, 26-27, 8:25, 9:27, 11:45, 12:13) naghulagway sa kadagan sa Dios. Ang gingharian sa kalibutan Gingharian sa Dios ug sa umalabot nga mesiyas (2:44, 7:27). Ang 12:13 adunay tulo ka mahinungdanong sentro sa panghunahunaha, "matinud-anon hangtod sa katapusan... mamatay apan mabuhi... pagdawat sa ganti sa katapusang panahon." Nagpasiugda kini sa kamahinungdanon nga adunay pagtuo sa Dios ilabina sa panahon sa krisis ug sa dakong kasakitan, tungod kay pinaagi lamang sa pagtuo nakalatas si Daniel gikan sa tango sa kamatayon. Nagpabilin siyang matinud-anon sa panahon nga gisulayan siya aron isalikway niya ang pagtuo sa Dios. Ang pakigsaad mao nga bisan mamatay siya mobangon siya pag-usab, usa kini ka pakigsaad nga nagapadayon ngadto kang Hesus bisan pa man ug mopadayon ngadto sa mga motuo kaniya. Ang pagkamatinud-anon ni Daniel naghatag kaniyag katungod sa pagdawat sa maong gasa. Ang libro sa Daniel padayon nga nagtawag sa mga matinud-anon sa pagpabilin nga lig-on ug matinud-anon hangtod nga sila modangat sa ilang katapusan. Ang katapusan sa kinabuhi anaa diha sa ilang kadugtongan sa Dios. Makasinati sila sa kamatayon apan mobangon sila pag-usab aron sa pagdawat sa ilang ganti. Ang pagdawat sa ganti usa ka pagdapit, apan alang sa mga magtutuo dili kini mao kinauyokang pundasyon para sa pagpadayag sa pagtuo sa Dios, tungod kay ang pagbutang sa pagtuo ngadto sa buhat mao ang katapusang pagpadayag sa atong pagtuo sa Dios. Si Daniel nagdapit kanato sa pagbuhat sa ingon, ug magpabiling matinud-anon sa bisan unsang kahimtang sa kinabuhi. Mark 16:15-20. Sa 6: 7-13 naghatag si Jesus ngadto sa iyang mga tinun-an sa "gitagaan silag gahom sa paghingilin sa mga yawa... (v.7), gipadala nga tinagurha(v.7). Sa bersikulo 12, ang mga tinun-an nanlakaw " ug nagwali nga ang mga tawo kinahanglan maghinulsol sa ilang mga sala." Sa bersikulo13, "Ilang gihinginlan ang daghang mga yawa ug gihaplasan nilag lana ug giayo ang daghang mga masakiton. Kini nga sugo gisubli ug gipatin-aw pag-ayo diha sa 16:15-18. Mao gihapon nga mensahe ang gipalapnag ug gisangyaw ngadto sa tibuok kalibutan ug ang Maayong Balita giwali ngadto sa tanang katawhan. Ang magsusulat sa Lucas naghatag og kamahinungdanon sa panghunahuna nga si Hesus mao Manluluwas sa
tanan. Sa Isaias 36:5-6, gihatagan ug gibug-aton ang panghunahuna nga ang kapanahonan sa Mesiyas mapadayag pinaagi sa pag-ayo sa mga masakiton, ang amang makasulti, ug ang katawhan sa Dios mahimong saksi sa Dios alang kaniya (Isaias 43:10). Gikutlo ni Lucas ang panglantaw ni Isaias nga gipamatud-an ni Jesus sa iyang pag-sugo sa iyang mga tinun-an sa pagbuhat sa mga milagro. Ang bersikulo 17 naglakip sa tanang magtutuo. Dinhi si Jesus naglakip sa tanang magtutuo sa pagbuhat sa mga milagro pinaagi sa gahum sa Balaang Espiritu. Giila ni Jesus ang kahuyangon sa iyang mga tinun-an. Ang bersikulo 14 nagkanayon: "Gisaway niya sila tungod sa ilang pagkakulang sa pagtuo ug pagkagahi sa ilang ulo kay wala man sila motuo niadtong nakakita kaniya nga nabanhaw." Apan, sa gihapon si Jesus nagtuo sa ilang kapasidad sa pagbag-o ug mao nga iya silang gidasig sa pag-adto sa tibuok kalibutan. Wala pasagdahi ni Jesus ang iyang mga tinun-an - siya nag-uban kanila ug naglihok pinaagi kanila (b. 20). Ang teksto nagpadayag kanato nga ang Dios diha kang Jesus nagpadayon sa pagtawag kang bisan kinsa nga moapil sa iyang kinatibuk-ang buluhaton (universal mission). Sa walay pagtagad sa kahimtang sa kinabuhi, mga maduhaduhaon sama sa unang mga tinun-an, kita usab usahay nagmagahi sa pag-adto tungod kay nahadlok kita ug ang pagduhaduha nagtabon sa atong panglantaw apan ang Dios sa kanunay ania uban kanato sa pag- giya ug naglihok kanato ug pinaagi kanato. Giya alang sa mga Magtutudlo ug sa Uban pang mogamit niini nga pagtulon- an: Diha sa Kristohanong pagsabot, ang pagkayab ni Hesus ngadto sa himaya sa Dios aron pagdawat sa gahum sa Dios sa pagdala sa kabuhatan ngadto sa panahon sa katapusan pagpamunga nagtimaan sa katapusang kapitulo sa buhat sa Dios sa kaluwasan. Sa katapusan, kuhaon pagbalik sa Dios ang iyang katungod ingon Magbubuhat sa tibuok kalibutan gikan sa Yawa, ang tigpakaron-ingnon. Mao kini ang katapusang pagalum ug panan-awon sa tawo ingon nga gipakaon pinaagi sa pagsalig sa matinud-anong pulong sa Dios. Apan dili kini nga hulagway ang gilantaw sa mga kaaway sa Dios sa kalibutan. Gusto nilag kalibutan nga migahi tungod sa kabugnaw nga walay pagkatapus. Matag kadaugan ngadto sa katapusan sumala sa tawhanong paglaum ug panglantaw walay kukahadlok nga gibabagan ug gibali aron magpabilin ang gahum sa dautan sa tanang katawhan. Pero, nganong dili naman lang monaog si Kristo sa kalibutan ug ipahamtang ang kabubut-on sa Dios sa tanan nga mosupak. Apan sa kasubo, dili kini ang paagi sa pagluwas sa Dios sa kabuhatan. Ang Kasulatan naghatag kanatog timailhan sa misteryosong plano sa Dios: ang kalingkawasan gikan sa dautan ug pagkadunot (Mga Taga-Roma 8) giyawihan sa nagkadako nga kasakit sa kabuhatan ngadto sa iyang kaugalingong pagkatawo pag-usab. Ang Dios magluwas katawhan, ingon man ang tibuok kabuhatan, gikan sa katapusang pagkagun-ob pinaagi sa pagbutyag sa kagawasan nga gitisok sa kabuhatan sugod sa sinugdanan sa panahon. Ang katawhan adunay mahinungdanong papel sa pagpangulo sa kagawasan sa kabuhatan ngadto sa bug-os pagpamunga.
Ang tahas sa iglesya mao ang pag-abli sa tinagoan sa kabuhatan ug pagmantala niini ngadto sa kalibutan. Ang panahon wala magpundo - modangat ba ang kabuhatan ngadto sa katapusang pagkawaly pulos o ngadto sa pagkatawo pag- usab. Gikan sa Kristohanong panglantaw, ang tawhanong kinabuhi ug kapadulngan ni Jesus ingon nga Maghuhukom sa katapusang panahon mao ang yawe nga mag- abli sa tinagoan sa pag-antos ug kapadulngan sa kabuhatan. Kon itandi, ang kalibutan nabahaan sa propaganda, peke nga pagkamaayo ug bakak nga mga mithi nga nagsilbing sampong aron tagoan ang dautan nga malipat-lipatong kaugdahan (evil machination) alang sa pagpugong sa kabuhatan nga moabot sa iyang tinuod nga kapaingnan. Apan batok sa kahayag sa Maayong Balita ni Hesus, ang tanan nga malipatlipatong kaugdahan magabadbad ug sa katapusan mapadayag ang kamot sa Yawa. Ang mga tigmantala nga nag-usisa (Investigative Journalist) karon nagbutyag sa mga tinuod nga hinungdan luyo sa gubat nga daw walay katapusan nga mipatay sa milyones ka mga tawo ug nag-guba sa hibla sa katilingabanong pagtunhay sa Middle East ug North Africa. Ingon nila usa kini ka gubat alang sa pagsiguro sa importanteng dalan padulong sa dagkong reserba sa lana (oil reserve) nga diin mao ang pamaagi sa pagkontrol sa kalibutan. Ang kasegurohan sa pagkaon ug kaugmaon sa ecology sa huyang apan datu sa rekurso (resources) nga mga nasud gitulod ngadto sa pinakatumoy aron magpibilin ang bahandi ngadto sa pipila ka mga tawo ug pamilya nga adunay monopolyong kontrol sa ekonomiya sa tibuok kalibutan. Kini nga mga grupo mao ang kamot sa Yawa, ang kaaway sa Dios, nga magpabiling mokontrol sa kalibutan. Matud pa sa usa ka eksperto sa geopolitical, "kontrol sa lana ug ma-kontrol nimo ang mga nasud. Kontrol sa tinubdan sa pagkaon ug imong ma- kontrol ang katawhan." Ang pagpaningkamot ug pagpakigbisog aron mabutyag ang kamot sa Yawa ug ang paghatag suporta ug kadasig ngadto sa mga anaa sa atubangan sa pakigbisog batok sa mga bata-bata sa Yawa sa kalibutan usa ka katungdanan sa mga katawhan nga dunay gugma sa hustisya ug kagawasan, kondili Kristohanon. Usa kini ka matang sa pagtuo ug hilisgutanan sa iglesya. Ingon nga sumusunod ni Hesu Kristo, dili kita kapili gikan sa pagbuhat sa pagtukod sa paghari sa Dios sa tibuok kabuhatan. i. Mga Katuyoan Pagkahuman sa leksiyon, ang mga magtutuon gilauman nga makahimo sa mga mosunod: 1. Ihulagway ang pagkunsad ni Hesus ngadto sa Langit 2. Ipasabot ngano nga nibayaw si Hesus ngadto sa Amahan 3. Isulti ang tulo ka kahulogan sa teksto sa Daang Kasulatan uban ang pagkunsad ni Hesus 4. Ipakita ang pagpasalamat tungod sa pagbayaw ni Hesus ingon nga kaugmaon sa mga katawhan sa Ginoo ug sa tibuok kabuhatan. 5. Pakiglambigit diha sa mga kalihokan sa simbahan ingon nga mapadayunong buhat sa pagmugna sa Gingharian ni Hesus diha sa kinatibuk-ang kabuhatan. II. Panghunahuna: Si Hesus nikunsad ngadto sa Langit aron dawaton ang gahum sa Ginoo ug tumanon ang Iyang paghari diha sa kinatibuk-an gayud. Material: The Holy Bible ( NRSV )
111. Mga Pagtulon-ang Kasinatian A. Binuksang Pagsimba Oras sa Pag-Abi-Abi. Komustahon ang kada usa uban ang pag-ingon, " Peace Be With You!" Awiton, " Ang Kristong Buhay, Kapit-Bisig ng Sambayanan " Koro: Ikaw ang Diyos ng mga salat, Ikaw ang Diyos ng mga dukha, Kakapit-bisig mo ang aking bayan Sa daan ng liwanag ng bukang- liwayway Sa munting sabsaban ikay isinilang, doon nagkamulat ang dakilang kamalayan Ang Kristong tutubos sa kasalanang inutang, Ng iilang nakikinabang sa pawis ng bayan. Koro: Sakada kung umaani sa malawak na lupa, Manggagawa kung magdamag na hawak ang makina. Sa maiinit na araw nabibilang sa maraming Nakapila sa paggawa't sahod ay hinihintay. Ang iyong iniwang halimbawa ay ganyan. O Dakilang Poon ng Mapagpalayang kilusan. O Kristo ang aming bawat hakbang ay gabayan,Tungo sa mithiing kinabukasan. Koro Pag-ampo: Mahal nga Ginoo, Salamat kaayo sa Dominggo sa Pagkunsad. Tudloi kami sa mas daghan mahitungod niini aron makahibalo kami ug labaw pa mahitungod kanimo. Ingon nga mga hamtong sa simbahan, daghang mga bag-o ug maayong butang nga atong matun-an ug buhaton. Salamat niini nga takna sa pagtuon ug pagpaambit gikan ug kauban sa matag usa. Sa ngalan ni Hesus. AMEN B. Pagpangandam Basahon ang mga teksto sa Bibliya C. Oras sa Pagtuon Hisgutan: 1. Aron ipahulagway ug labaw sa kinatibuk-an ang pagkunsad ni Hesus ngadto sa Langit. Mahinungdanon gayud kaayo nga motan-aw kita sa ubang teksto sa Bibliya sama sa Lukas 24:50-51. 2. Pabasahon ang usa ka magtutuon, hisgutan ug ambitan kada grupo ang nagpaluyo nga sugilanon sa Bibliya nga gihatag alang sa kada teksto niini. D. Pagpalalum/ Oras sa Pag-ambitay Hisgutan: 1. Nabati mo ba kanunay ang giya sa presensiya sa Ginoo? 2. Sa imong pagbati niini, unsa ang mga bag-o, maayo ug makadasig nga butang nga imong mahimo? Ilabi na ngadto sa pinakaubos sa atong mga kaigsoonan? E. Pagsuta sa Biblikanhong Kamatuoran Si Hesus buhi ug Siya kauban kanunay nato, naggiya kanato. Ang ato lamang gikinahanglan mao ang pagsunod Kaniya. F. Paggamit sa Biblikanhong Kamatuoran 1. Ingon nga sumusunod kang Kristo, unsay atong buhaton aron maseguro nga ang Iyang misyon nagapadayon?
2. Paghimo ug listahan ug ipakita pinaagi sa drama kada grupo ang mga butang nga mahimo nimo G.Panak-op nga Pagsimba 1. Paghimo ug drama ingon nga bahin sa panak-op nga pagsimba 2. Tapuson uban ang kada usa nga maghatag ug mubo nga pag-ampo. Ang magtutudlo mao ang motak-op pinaagi sa pag-ampo.